text:
Selangor
An Selangor (ha Jawi nga kasurat: سلاڠور; kilalado liwat han Arabo nga pahidungog nga Darul Ehsan, o "Puy-anan hin Sinceridad") usa han mga napulo kag tulo (13) nga mga estado han Malaysia. Nahamutang ini ha katundan nga labnasan han Peninsular nga Malaysia ngan ginsasapitan ini han Perak ha amihanan, han Pahang ha sidlangan, han Negeri Sembilan ha salatan ngan han Estrecho han Malacca ha katundan. Nagpapalibot ini han mga federal nga teritoryo han Kuala Lumpur ngan Putrajaya.
An estado usa nga hereditaryo nga monarkiya konstitusyonal, nga diin an naghahadi nga Sultan (tikang han 2001) amo hi Sultan Sharafuddin Idris Shah. An Menteri Besar (mangulo nga ehekutibo han gobyerno han estado) ha yana hi Tan Sri Abdul Khalid Ibrahim, han Parti Keadilan Rakyat (PKR) (Partido han Hustisya han Katawhan) nga bahin han Pakatan Rakyat, tikang han Marso 10, 2008. An yana nga namumuno han oposisyon ha Katitirok han Estado han Selangor (Asamblea Estatal han Selangor) amo hi Dato Seri Dr. Mohd Khir Toyo, nga api han United Malays National Organisation (UMNO) nga partido ha Barisan Nasional, nga amo liwat an ika-13 nga Menteri Besar han Selangor.
An kapital han estado amo an syudad han Shah Alam, nga amo liwat an syahan nga syudad ha Selangor ngan an kapital-han-sultan amo an Klang, nga diri syudad. In ikatulo nga dako nga sentro urbano amo an Petaling Jaya nga ginhimo nga syudad han Hunyo 20, 2006. Amo nga an Selangor usa han duduha la nga mga estado han Malaysia nga mayda sobra pa hin usa nga syudad; an ikaduha nga estado nga sugad gihapon an Sarawak.


c: text/html

text:
Tenerife
An Tenerife nga mayda kahaluag nga 2,034.38 ka km², amo an gihaloagi nga isla han Canarias. Dugang pa, an mga 886,033 nga nangungkoy ngan mayda densidad nga 435 nga nangungkoy ha tagsa km² amo nga ini an isla nga gidamo-i hin tawo ha Espanya. Mabiblingan dinhe an duha han mga prinsipal nga syudad han kapuropod-an: Santa Cruz de Tenerife ngan San Cristóbal de La Laguna. An Santa Cruz de Tenerife amo an lingkoranan han Parlamento de Canarias ngan han Cabildo de Tenerife. Amo ini an syudad nga gidamo-i hin tawo han lalawigan ngan kapital han isla, han lalawigan, ngan han Kapuropod-an Canario upod han Las Palmas de Gran Canaria. An La Laguna gindeklara nga Patrimonio han Katawhan han Unesco, ngan dinhe an lingkoranan han Universidad de La Laguna (primera nga unibersidad han Canarias). Napili liwat tungod han ira importansya ha turista, in tulo pa nga mga syudad: Puerto de la Cruz ha amihanan ngan Arona ug Adeje ha salatan. Ada pa an Villa Mariana de Candelaria, nga diin mabilingan an ladawan han Virgen han Candelaria, nga amo an patrona ha isla ngan Patrona General han Canarias. An patrona han Diócesis Nivariense amo an Virgen de los Remedios, ha La Laguna. An Tenerife kilalado tungod han klima hini nga "la isla de la eterna primavera" (an isla han dayon nga primavera). Upod han mga protehido nga espasyo natural an Parque Nacional del Teide, nga gindeklara han UNESCO nga Patrimonio han Katawhan: nga diin mabibilngan an tarimpungayan han Teide, nga mayda altitud nga 3,718 ka metros amo an sinisiring nga atop han Espanya.

robotstxt: allowed

filter: keep


text:
Pag-iban-iban
An Pag-iban-iban[1] amo an usa ha upat nga pangunahon nga paagi ha aritmetika. Mayda ini tigaman nga -. Ini nga kiwa han matematika, nagbibiling in nabilin han duha nga ihap.
"Iban" (Iningles:Minus/Subtract) (Pambansa:Bawas) pagpaguti o pagpadamu ; dipindi kun pusitibu o nigatibu
Sugad:
Mga kasarigan[igliwat | edit source]
- ↑ Abuyen, Tomas A. Diksyunaryo Waray-Waray [Visaya] English-Tagalog. Kalayaan Press Mktg. Ent., Inc. Quezon City. Tuig 2000. ISBN 971-08-6050-X. Pakli Ihap 440.


text:
Venezuela
An Venezuela, nga an opisyal nga pagtawag an Republika Bolivaryana han Venezuela (ha Kinatsila: República Bolivariana de Venezuela), usa nga nasod ha amihanan nga labnasan han Salatan nga Amerika.
An nasod amo in kontinental nga mainland ngan damola-ay nga mga isla o puro nga nahamutang tikang han labnasan han Venezuela ha Dagat Caribe. An nasod ginsasapitan han Guyana ha sidlangan, han Brasil ha salatan, ngan han Colombia ha katundan. An Trinidad ngan Tobago, Grenada, St. Lucia, Barbados, Curaçao, Bonaire, Aruba, San Vicente ngan an Grenadinas ngan an Leeward Antilles nahamutang ha amihanan, ha lawod tikang han Venezolano nga labnasan. An kadako hini 916,445 ka km² nga mayda populasyon hin mga 28,200,000. An kapital hini amo an Caracas. Nahamutang ini ha tropika ngan harani han ekuator ha Amihanan nga Hemisfero.
An Venezuela usa nga kasanhi nga kolonya Espanyola, nga naglugaring tikang han 1821. Mayda ini ginkakaagawan han Guyana nga teritoryo, ngan an kaurog hini nahanungod han Essequibo nga lugar, ngan ginkakaagan liwat an Venezuela han Colombia mahitungod han Golfo han Venezuela. Han 1895, katapos han pagkabaton han linea upod han Guyana, ginsumite ini hin waray gindadapigan nga komisyon, nga dida han 1899 naghimo hin desisyon nga kaurogan nahaupay han Guyana.[4] An Venezuela sinisirng nga usa han mga 17 nga mga pinaka-biodiverso nga mga nasod.[5]
An Venezuela upod han mga pinakaurbanisado nga mga nasod ha Latinoamerica;[6][7] an kadam-an han mga Venezolano naukoy dida han mga syudad ha amihanan, labi na dida ha Caracas an kapital nga syudad nga amo liwat an gidako-i nga syudad han nasod. Mga iba nga dagko nga mga syudad amo an Maracaibo, Valencia, Maracay, Barquisimeto ngan Syudad Guayana. An Venezuela amo liwat in mabiblingan hin magkadirudilain nga kamananapan ha dirudilain nga protektado nga mga habitat.
Mga pagbahinbahin[igliwat | edit source]
An Venezuela ginbahin ngadto hin mga karuhaan kag tulo (23) nga mga estado, usa nga distrito hin kapital (distrito capital) nga naglalakip han syudad han Caracas, an mga Dependensya Federal (Dependencia Federal kon ha Kinatsila, usa nga ispisyal nga teritoryo), ngan an Guayana Esequiba (nga ginkakaagawan upod han Guyana). An Venezuela ginbahinbahin pa ngadto hin 335 nga mga munisipyo (municipio); ini liwat ginbahinbahin ngadto hin sobra usa ka yukot nga mga parokya (parroquia). An mga estado gintirok ngadto hin siyam nga mga admininistratiba nga rehiyon (region administrativa), nga gin-establecer hin decreto hin mangulo. Ha kaagi, an Venezuela nag-angkon liwat han tanan nga teritoryo han Guyana nga katundan han Salog Essequibo; ini nga 159,500 ka kwadrado nga kilometro (61,583 nga kwadrado ng milyas) nga katunaan gintawag nga Guyana Esequiba o an Zona en Reclamación (an "zona nga ginbabawi").[8]
- Mga Estado
- Mga Dependensya
- Mga Administratibo nga rehiyon
Pinanbasaran[igliwat | edit source]
- ↑ 1.0 1.1 1.2 1.3 Venezuela. International Monetary Fund. Ginkità dida han 1 October 2009.
- ↑ Cite error: Invalid
tag; no text was provided for refs named
CIA
- ↑ Human Development Report 2009. The United Nations. Retrieved 5 October 2009
- ↑ Venezuela Boundary Dispute, 1895–1899.
- ↑ "South America Banks on Regional Strategy to Safeguard Quarter of Earth's Biodiversity". Conservation International. http://www.conservation.org/xp/news/press_releases/2003/091603_andean_eng.xml. Ginkúhà dida han 2007-06-29.
- ↑ South America. Encarta. Ginkità dida han 2007-03-13.
- ↑ Annex tables. (pdf) World Urbanization Prospects: The 1999 Revision. United Nations. Ginkità dida han 2007-03-13.
- ↑ El acuerdo de Ginebra del 17 Feb 1996. Ministerio del Poder Popular para Relaciones Exteriores. Ginkità dida han 2007-12-01.(Kinatsila)
Mga sumpay ha gawas[igliwat | edit source]
- (Kinatsila) E-Government
- (Iningles) Chief of State and Cabinet Members[dead link]
- (Iningles) Venezuela entry at The World Factbook
- (Iningles) Venezuela at UCB Libraries GovPubs
- (Iningles) Venezuela at the Open Directory Project
- (Iningles) Venezuela from the Library of Congress Country Studies (1990)
- (Iningles) Venezuela profile from the BBC News
- (Batakan:ISO 639 name sv) Datos Heyograpiko nga may pagkahisumpay han Venezuela ha OpenStreetMap
- (Iningles) Maps on Venezuela – Cartographic features
- (Iningles) Key Development Forecasts for Venezuela from International Futures
- (Inarabo) Venezuela and Tourism from Sky Immigration
- Wikimedia Atlas of Venezuela
- Tanan nga mga barasahon nga waray-masabtan kon diin ginkuha nga mga yakan
- Mga barasahon nga waray-masabtan kon diin ginkuha nga mga yakan from November 2009
- Articles with invalid date parameter in template
- All articles with dead external links
- Articles with dead external links from December 2013
- Venezuela
- Mga nasod ha Salatan nga Amerika
- Nasod


text:
Bangued
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Bangued usa nga syahan nga klase nga bungto han lalawigan han Abra han Administratibo nga Rehiyon han Cordillera han Pilipinas. Amo ini an kapital han lalawigan han Abra. Sumala han census han tuig 2000, mayda ini populasyon nga 38,965 ka tawo ha 7,971 nga mga panimalay.
Mga baranggay[igliwat | edit source]
An Bangued ginbahin ngadto hin katloan kag usa (31) nga mga baranggay nga mayda kapito-an kag pito (77) nga mga sitio.
Mga sumpay ha gawas[igliwat | edit source]
- Opisyal nga websayt han Bungto han Bangued
- Philippine Standard Geographic Code
- Bangued: Your Ultimate Online Guide
- Bangued: Your Ultimate Online Guide (second link)


text:
Negeri Sembilan
An Negeri Sembilan (puyde liwat Negri Sembilan, ha Jawi: نڬري سمبيلن), nga nangangahulogan nga "negeri hin siyam" o "estado hin siyam" ha Bahasa Melayu, usa han mga napulo kag tulo (13) nga mga negeri o estado han Federasyon han Malaysia. Nahamutang ini ha katundan nga labnasan han Peninsular nga Malaysia, ha salatan han Kuala Lumpur ngan ginsasapitan ini ha amihanan han Selangor, ha sidlangan han Pahang ngan ha salatan han Melaka ngan Johor.
An ngaran tikang daw han siyam nga mga distrito o nagari (nga yana tinatawag nga luak) nga gin-ukyan han Minangkabau, usa nga etniko nga grupo tikang ha Katundan nga Sumatra (ha yana nga Indonesya). An mga kanan-Minangkabau nakikita pa yana ha tradisyonal nga arkitektura ngan han yinaknan nga ginagamit dida.
Nag-iiba ini han mga sultan nga hereditaryo han iba nga mga may hadi mga estado han Malay. An naghahadi han Negeri Sembilan tinatawag nga Yang di-Pertuan Besar imbes nga Sultan. An pagpili o pag-elehir han Namumuno nahihinabo pinaagi han pagpili ha iya han konseho hin mga Undang nga nangungulo han upat nga mga gidako-i nga distrito han Sungai Ujong, Jelebu, Johol, ngan Rembau, nga amo an rason nga ini usa han mga elehido nga mga monarkiya.
An kapital han Negeri Sembilan amo an Seremban. An kapital-nga-hadi-anon amo an Seri Menanti ha distrito han Kuala Pilah. Iba nga mga importante nga bungto amo an Port Dickson ngan Nilai.
An Arabo nga pahidungog para han estado amo an Darul Khusus ("an Ispisyal nga Puy-anan").


text:
Daniel Z. Romuáldez
Hi Daniel Romuáldez y Zialcita o Daniel Zialcita Romualdez (Septyembre 11, 1907 – Marso 22, 1965) nga gin-agnayan nga Danieling, usa nga Pilipino nga politiko nga nag-alagad komo Speaker han Balayan hin mga Representante han Pilipinas tikang han 1957 tubtob 1962.
Gin-ngaranan hiya ha dungog han iya apoy ha amay nga hi Daniel Romuáldez, nga taga-Pandacan, Manila ngan kasanhe nga tag-iya han Taramnan han Malacañang, an dako nga katunaan nga gin-gagamit ha pagpahayahay han mga bisita han mga Mangulo han Pilipinas. Usa pa nga amo gihapon an ngaran amo an iya umangkon nga hi Daniel Gomez Romualdez, an arkitekto ha New York ngan anak han kasanhe nga embahador ngan gobernador nga hi Benjamin "Kokoy" Trinidad Romualdez (nga bugto ni Imelda Marcos).


text:
Ségolène Royal
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Marie-Ségolène Royal (natawo Septyembre 22 1953 ha Dakar, Senegal), nga kilalado ha ngaran nga Ségolène Royal, usa nga Fransesa nga politiko. Hiya an presidente han Poitou-Charentes nga rehiyon, api han Katitirok Nasodnon o Asamblea Nasodnon ngan prominente nga miyembro han Partido Sosyalista. Han Nobyembre 16, 2006, ginpili hiya han mga api han Partido Sosyalista nga ira kandidato para han 2007 nga Franses nga pinili-ay hin pagkapresidente.
Han syahan nga vuelta han pagbotos hini nga pinili-ay, dida han Abril 22, 2007, hi Royal nakakuha hin 25.87 ka porsyento hin mga botos nga nakasulod han ikaduha nga vuelta pag-atubang kan Nicolas Sarkozy nga nakakarawat hin 31.18 ka porsyento. Hira nga duha nagdebate dida han Mayo 2, 2007. An syahan nga pag-ihap han mga butos dida han Mayo 6, 2007 nagpakita nga hi Sarkozy amo an napili nga magin sunod nga Presidente. Hi Sarkozy na-elihir dida han Mayo 6, nga nakakuha hin 53.06 ka porsyento han mga binmutos, ngan hi Royal napirde han pinili-ay nga mayda 46.94 ka porsyento han mga botos.
Kilalado hi Ségolène Royal tungod han iya pagkaruyag hin pira nga mga "Ika-Tulo nga Dalan" nga mga polisiya, tungod han iya kontrobersyal nga pag-insistir hin mga balaod ngan pagpatadong nga mga hisgutan ngan han iya suporta hin debolusyon ngan demokrasya nga partisipatoryo.


text:
TACLOBAN CITY - Maikokonsidera nga "best relief" o katalwasan ha mga Yolanda survivors an nagin pagbisita han Santo Papa ha probinsya han Leyte.
Sumala kan Tatay Paul, residente ha San jose nga an pagbisita han Santo papa an pinakamaupay nga regalo nga umabot ha mga Yolanda survivors.
Dugang pa ni Tatay Paul nga nagdara hin maupay nga kamurayawan hi Pope Francis komo representante han Ginoo nga bumisita ha Tacloban ngan sugad man nakabulig nga mas makapagpadig-on ha pagtuo han mga biktima han Yolanda ha amay nga makagarahum.
Manunumduma durante han guinbuhat nga misa han Santo Papa ga Daniel Z. Romualdez in guinmalatumat hini nga bisan paman nga nakaeksperyensya an mga ini hin pinakamakusog nga delubyo in waray naman ini hira pabay-i han ginoo.
Tungod hini in damu naman nga mga biktima han delubyo an na-inspire ngan nahikatu-ok.
Bisan paman ha luyo han haliput nga pagpabilin han Santo Papa ha siyudad in duro naman an kalipay han mga ini ngan sugad man kuntento nga nakit-an hi pope Francis.


text:
Istorya 113: Hi Pablo ha Roma
KITAA an mga kadena ni Pablo, ngan an Romano nga sundalo nga nagbabantay ha iya. Priso hi Pablo dinhi ha Roma. Ginhuhulat niya an desisyon ni Cesar han Roma kon ano an pagbubuhaton ha iya. Samtang priso hiya, gintugotan an mga tawo nga bumisita ha iya.
Paglabay hin tulo ka adlaw tikang nga inabot ni Pablo ha Roma, nagpadara hiya hin mensahe ha pipira nga Judio nga lider nga bisitahon hiya. Salit, damu nga Judio ha Roma an binisita ha iya. Ginsangyawan hira ni Pablo mahitungod kan Jesus ngan han Ginhadian han Dios. Tinoo an iba ngan nagin mga Kristiano, kondi waray tumoo an iba.
Ginsangyawan liwat ni Pablo an iba-iba nga sundalo nga nagbabantay ha iya. Ha duha ka tuig nga pagin priso dinhi ni Pablo, nagsangyaw hiya ha bisan hin-o. Tungod hito, bisan an pamilya ni Cesar nakabati han maopay nga sumat han Ginhadian, ngan an iba ha ira nagin mga Kristiano.
Kondi hin-o ini nga bisita nga nagsusurat ha lamesa? Kilala mo ba hiya? Oo, hiya hi Timoteo. Napriso liwat hiya tungod ha pagsangyaw han Ginhadian, kondi nakagawas na hiya. Ngan kinanhi hiya basi buligan hi Pablo. Maaram ka ba kon ano an ginsusurat ni Timoteo? Aton kitaon.
Nahinunumdoman mo ba an mga syudad han Filipos ngan Efeso ha Istorya 110? Binulig hi Pablo ha pag-organisa han Kristiano nga mga kongregasyon hito nga mga syudad. Yana, samtang priso hi Pablo, ginsuratan niya ini nga mga Kristiano. Ini nga mga surat aada ha Biblia, ngan tinatawag ini nga Mga Taga-Efeso ngan Mga Taga-Filipos. Igindidikta ni Pablo kan Timoteo an iya isusurat ha ira Kristiano nga kasangkayan ha Filipos.
An mga taga-Filipos buotan gud kan Pablo. Nagpadara hira hin regalo ha iya ha prisohan, salit nagpapasalamat hi Pablo tungod hito. Hi Epaprodito an nagdara han regalo. Kondi nagkasakit hiya hin grabe ngan haros mamatay. Yana, maopay na hiya ngan andam na ha pag-uli. Dadad-on niya ini nga surat nira Pablo ngan Timoteo ha pagbalik niya ha Filipos.
Samtang priso hi Pablo, duha pa nga surat an iya ginhimo nga aton mababasa ha Biblia. Usa hito an surat ha mga Kristiano ha syudad han Kolosas. Maaram ka ba kon ano an tawag hito? Mga Taga-Kolosas. An usa pa amo an personal nga surat iya duok nga sangkay nga hi Filemon nga taga-Kolosas liwat. Mahitungod ito ha surugoon ni Filemon nga hi Onesimo.
Linayas hi Onesimo kan Filemon ngan kinanhi ha Roma. Hinbaroan ni Onesimo nga priso dinhi hi Pablo. Binisita hiya, ngan ginsangyawan hiya ni Pablo. Waray pag-iha, nagin Kristiano liwat hi Onesimo. Yana, nagbabasol hiya nga linayas hiya. Maaram ka ba kon ano an ginsiring ni Pablo hini nga surat kan Filemon?
Ginhangyo ni Pablo hi Filemon nga pasayloon hi Onesimo. ‘Ginpapabalik ko hiya ha imo,’ nagsurat hi Pablo. ‘Kondi yana, diri na hiya surugoon mo la. Maopay liwat hiya nga Kristiano nga bugto.’ Pagbalik ni Onesimo ha Kolosas, dara niya ini nga duha nga surat, an usa para ha mga taga-Kolosas ngan an usa para kan Filemon. Sigurado kita nga nalipay gud hi Filemon han hinbaroan niya nga an iya surugoon nagin Kristiano na.
Han nagsurat hi Pablo ha mga taga-Filipos ngan kan Filemon, may-ada hiya maopay gud nga sumat. ‘Pakakadaon ko hi Timoteo ha iyo,’ siring ni Pablo ha mga taga-Filipos. ‘Kondi diri na mag-iiha, mabisita liwat ako ha iyo.’ Ngan kan Filemon, hiya nagsurat: ‘Pag-andam hin lugar nga akon mauukyan.’
Han nakagawas na hi Pablo, ginbisita niya an iya mga igkasi-Kristiano ha iba-iba nga lugar. Kondi waray pag-iha, napriso utro hi Pablo ha Roma. Hini nga higayon, maaram hiya nga papatayon hiya. Salit nagsurat hiya kan Timoteo ngan naghangyo nga bisitahon dayon hiya. ‘Matinumanon ako ha Dios, ngan babalosan Niya ako,’ nagsurat hi Pablo. Paglabay hin pipira ka tuig katapos patayon hi Pablo, ginbungkag utro an Jerusalem, hini nga higayon, han mga Romano.
Kondi damu pa an aton mahibabaroan ha Biblia. Iginpasurat ni Jehova nga Dios kan apostol Juan an kataposan nga mga libro hito, upod na an libro han Pahayag. Iginsusumat hini nga libro han Biblia an tidaraon. Aton usisahon kon ano an mahitatabo ha tidaraon.
Buhat 28:16-31; Filipos 1:13; 2:19-30; 4:18-23; Hebreo 13:23; Filemon 1-25; Kolosas 4:7-9; 2 Timoteo 4:7-9.
Mga pakiana
- Hira hin-o an ginsangyawan ni Pablo samtang priso hiya ha Roma?
- Ha retrato, hin-o an bisita nga aada ha lamesa, ngan ano an iya ginbubuhat para kan Pablo?
- Hin-o hi Epaprodito, ngan ano an iya dadad-on pagbalik ha Filipos?
- Kay ano nga nagsurat hi Pablo ha iya duok nga sangkay nga hi Filemon?
- Ano an ginbuhat ni Pablo han nakagawas hiya, ngan ano an nahitabo ha iya katapos hito?
- Hin-o an gin-gamit ni Jehova ha pagsurat han kataposan nga mga libro han Biblia, ngan ano an iginsusumat ha aton han Pahayag?
Dugang nga mga pakiana
- Basaha an Buhat 28:16-31 ngan Filipos 1:13.
Ha ano nga paagi gin-gamit ni Pablo an iya panahon samtang priso hiya ha Roma, ngan ano an epekto ha Kristiano nga kongregasyon han iya marig-on nga pagtoo? (Buh. 28:23, 30; Fil. 1:14)
- Basaha an Filipos 2:19-30.
Ano nga apresasyon an iginpahayag ni Pablo para kan Timoteo ngan Epaprodito, ngan ha ano nga paagi masusubad naton hi Pablo? (Fil. 2:20, 22, 25, 29, 30; 1 Kor. 16:18; 1 Tes. 5:12, 13)
- Basaha an Filemon 1-25.
Ha ano iginbasar an pagsagda ni Pablo kan Filemon nga buhaton an husto, ngan paonan-o nabulig ini ha mga tigurang yana? (Filem. 9; 2 Kor. 8:8; Gal. 5:13)
Paonan-o ipinakita han ginsiring ni Pablo ha Filemon 13, 14 nga iya gintahod an konsensya han iba ha kongregasyon? (1 Kor. 8:7, 13; 10:31-33)
- Basaha an 2 Timoteo 4:7-9.
Pariho kan apostol Pablo, kay ano nga makakasarig kita nga babalosan kita ni Jehova kon magpabilin kita nga matinumanon tubtob ha kataposan? (Mat. 24:13; Heb. 6:10)


text:
Kurów
-
- Para han lugar nga sugad gihapon an ngaran ha Nueva Zelanda kitaa iton: Kurow
An Kurów usa nga baryo ha Timugan o Salatan-Sinirangan nga Polonya, nahamutang ha butnga han Puławy ngan Lublin, ha Salog Kurówka. Amo ini an kapital hin bulag nga gmina ha sakob han Lublin nga Voivodya ngan mayda ini 2,811 nga umurokoy (ha mga 2005).
Dida han panahon ha butnga han 1431 ngan 1442 an baryo gintaga-an hin mga katungod hin syudad nga nahabase han Balaod han Magdeburg. Komo pribado nga bungto, nagsirbe ini nga sentro hin panngegosyo hin karaonon para han palibot nga lugar. Pipira nga lugar hin pagproducto hin fur nga leather dinhe gihapon nahimutang. Han ika-16 nga siglo usa ini han mga sentro han mga Polish Brethren, kay damo han mga Polish Brethren kinmada pangukoy. Hin hinayhinay, hangtod han 1660, kasagaran han mga nangungukoy nag-konvertir ngadto ha Arianismo han Polish Brethren.
Tikang hini, an bungto lakip dida han kaagi ngan kasaysayan han bug-os nga rehiyon. Katapos han mga Pagtunga-tunga han Polonya, han 1795, ginkuha ini han Austrya. Han 1809 nagin kabahin ini han Ducado han Warsovia, pero naginkabahin sunod han Ginhadi-an han Polonya han 1815. Dida han Nobyembre nga Rebelyon, han Pebrero han 1831, mayda guti-ay nga Pakig-away ha Kurów nga nahinabo dida, nga diin an mga Polako nga mga pwersa ha ilarom ni heneral Józef Dwernicki nagdaog patok han mga Ruso nga mga pwersa. Katapos han Enero nga Rebelyon, han 1870 nawad-an an bungto han charter han pagkasyudad hini, ngan waray na ini nga status hin paginsyudad mahibalik. Tikang han 1918 nahibalik ini nga kabahin han Polonya.
Dida han Polako nga Gyera Depensiba, ha pagtikang han Gyera Pankalibotan II, han Septyembre 9, 1939, an bungto ginbinombahan han Aleman nga Luftwaffe. Upod han mga nagkaiigo ngan nabungkag in sibilyan nga hospital (may tigaman nga mga pula nga krus), nga diin damo nga biktima nagkamatay. Dida han Gyera, an Alemanya nagtukod hin duha nga trabahoan hin uripon nga kampo han bungto. Han 1942 mayda liwat gamay nga ghetto nga gintukod dida, pero an kadam-an nga mga Polako nga ginpriso dida naka-eskapo ngan nakapalagiw ngan inmapi han mga Home Army nga mga unit nga dida han mga hagrani nga kagurangan.
Upod han mga kiritaon hin turista han bungto amo in simbahan han renasimyento (nga gin-ayad dida han 1692) upod in lubnganan han Zbąski nga pamilya ngan mga iskultura ni Santi Gucci (1587). Kilalado gihapon ini nga amo an lugar nga diin natawo hi heneral Wojciech Jaruzelski.


text:
Carigara
An Carigara usa nga ikatulo nga klase nga bungto han lalawigan han Leyte ha Sinirangan nga Kabisay-an nga rehiyon han Kabisay-an ha Pilipinas. Sumala han 2000 census, mayda ini populasyon nga 43,455 ka tawo ha 8,571 nga kabalayan.
Sulod
An Tuna[igliwat | edit source]
An mga Tawo[igliwat | edit source]
Ekonomiya[igliwat | edit source]
Edukasyon ngan Kalusugan[igliwat | edit source]
Gobyerno[igliwat | edit source]
Mga Baranggay[igliwat | edit source]
An Carigara mayda kap-atan kag siyam (49) nga baranggay.
Kasaysayan[igliwat | edit source]
Turismo[igliwat | edit source]
Kitaa Gihapon[igliwat | edit source]
- Lista han mga naging Lokal na Ehekutibo han Carigara
- Mga naboto na opisyales hin munisipyo hin Carigara ha tuig 2004-2007


text:
Istorya 18: Kinadto hi Jakob ha Haran
KILALA mo ba ini nga kalalakin-an nga kaistorya ni Jakob? Iginkita hira ni Jakob ha atabay katapos han iya pagbyahe hin damu ka adlaw. Ginmamangnoan nira an ira mga karnero. Hi Jakob nagpakiana: ‘Taga-diin kamo?’
‘Taga-Haran,’ siring nira.
‘Kilala ba niyo hi Laban?’ nagpakiana hi Jakob.
‘Oo,’ binaton hira. ‘Kitaa, tiabot an iya anak nga hi Rakel upod an kakarnerohan han iya tatay.’ Nakikita mo ba hi Rakel ha retrato?
Han nakita ni Jakob hi Rakel nga anak han iya batâ nga hi Laban, iya gin-abrihan an atabay basi makainom an mga karnero. Katapos, ginhadkan ni Jakob hi Rakel ngan nagpakilala hiya. Nalipay gud hi Rakel, ngan inuli dayon hiya basi sumatan an iya tatay nga hi Laban.
Kinasingkasing nga ginpaukoy ni Laban ha ira hi Jakob. Ngan han naghangyo hi Jakob nga magin asawa hi Rakel, tinugot hi Laban. Kondi, ginhangyo niya hi Jakob nga magtrabaho ha iya uma hin pito ka tuig para kan Rakel. Tungod kay hinigugma gud ni Jakob hi Rakel, ginbuhat niya ito. Kondi ha adlaw han kasal, may-ada nahitabo. Maaram ka ba kon ano?
Iginhatag ni Laban kan Jakob an iya suhag nga hi Lea imbes nga hi Rakel. Kondi, han inuyon hi Jakob nga magtrabaho kan Laban hin pito pa ka tuig, iginhatag liwat ha iya hi Rakel sugad nga iya asawa. Hadto gintutugotan han Dios an lalaki nga magkaada hin sobra usa nga asawa. Kondi yana, sugad han mababasa ha Biblia, kinahanglan usa la an asawa han usa nga lalaki.
Genesis 29:1-30.
Mga pakiana
- Hin-o an daraga ha retrato, ngan ano an ginbuhat ni Jakob para ha iya?
- Ano an disidido nga buhaton ni Jakob basi magin asawa hi Rakel?
- Ano an ginbuhat ni Laban ha adlaw han kasal ni Jakob ngan Rakel?
- Inuyon hi Jakob nga buhaton an ano basi magin asawa hi Rakel?
Dugang nga mga pakiana
- Basaha an Genesis 29:1-30.
Bisan kon ginlimbongan ni Laban hi Jakob, paonan-o ipinakita ni Jakob nga maopay hiya nga tawo, ngan ano an mahibabaroan naton tikang hini? (Gen. 25:27; 29:26-28; Mat. 5:37)
Sumala ha susbaranan ni Jakob, ano an kaibahan han gugma ngan pagkaruyag? (Gen. 29:18, 20, 30; Kanta ni Salo. 8:6)
Hin-o an upat nga babaye nga nagin bahin han pamilya ni Jakob ngan nagkaada hin mga anak ha iya? (Gen. 29:23, 24, 28, 29)


text:
Rio de Janeiro
An syudad han Rio de Janeiro (lokal nga Pinortuges nga pagluwas: [ˈʁiu dʒi ʒaˈnɛjɾu],[1] Salog han Enero), nga an bug-os nga ngaran ha pagtikang São Sebastião do Rio de Janeiro (San Sebastian han Salog han Enero), amo an kapital han estado han Rio de Janeiro ngan amo an ikaduha nga gidako-i nga syudad han nasod Brasil. Ini amo gihapon an ikatulo nga gidako-i nga metropolitana nga kahaluag ngan aglomerasyon ha Salatan nga Amerika[2][3] ika-6 nga gidako-i ha mga Amerika, ngan ika-26 ha kalibutan.[4]
An syudad amo an ulohan o kapital han Brasil hin haros duha ka siglo, tikang han 1763 tubtob han 1815 han panahon nga kolonyahanon nga Portuges, tikang han 1815 tubtob han 1821 komo ulohan han Gin-usa nga Ginhadi-an han Portugal, Brasil ngan han Algarves, ngan tikang han 1822 tubtob 1960 komo ulohan hin naglulugaring nga nasod. Gin-agnayan an Rio nga Cidade Maravilhosa o "Urusahon nga Syudad".
An Rio de Janeiro in nagrerepresentar han ikaduha nga gidakoi nga GDP han nasod (ngan ika-30 nga gidakoi ha kalibutan, nga ginbabanabanahan nga may-ada 343 bilyones reais (IBGE/2008), ngan ini in mga ulobuhatan han duha nga mga dagko nga Brasilhanon nga companya - Petrobras ngan Vale, ngan mga dagko nga companya han lana ngan teleponyo ha Brasil, labot la han mga gidakoi nga conglomerato han medya ngan companya han communicasyon ha Salatan nga America, an Mga Katig-uban Globo. Balay hin damo nga mga unibersidad ngan mga instituto, ini an ikaduha ha gidakoi nga pamumutnga han panhalikat ngan panpadukwag ha Brasil, nga may-ada 17% han nasodnon nga produksyon syentifico - sumala han 2005 nga datos.
An Rio de Janeiro in ginkakadtoan nga dagkonbungto ha salatan nga hemisfero ngan in bantog ha natural nga kalibungan, mga karisyuhan carnival, samba, Bossa Nova, ngan mga dagat balneario sugad han Barra da Tijuca, Copacabana, Ipanema, ngan Leblon. An iba nga gibantogi nga tigaman ha pagdugang han mga dagat in naglalakip an higante nga estatuwa han Cristo nga Manurubos ('Cristo Redentor') ha bawbaw han Bukid Corcovado, nga ginngaranan nga usa ha Pito ha Bag-o nga Makalilisang ha Kalibutan; bukid Tinapay hin Asukar (Pão de Açúcar) lakip an iya de cable nga kotse; an Sambódromo, ngan Estadio Maracanã, usa ha gidakoi nga estadio panfotbol ha kalibutan. An 2016 Katpaso nga Olimpico in mahihitabo ha Rio de Janeiro, kun diin matitigamnan nga syahan nga makapot an usa nga Salatan Americanhon nga dagkonbungto hini nga panhitabo. Igdudumara liwat an kataposan nga mulay han 2014 FIFA World Cup ha kanan Rio Estadio Maracanã.
Heyograpiya[igliwat | edit source]
An Rio de Janeiro in nahamutang ha kanan Brasil Atlantico baybayon nga dapit, harani ha Tropico han Capricorn, kun diin an baybayon hin naatubang pasinirangan-katundan. Kadak-an naatubang pasalatan, an syudad in nahitukod ha sabang hini nga bagis nga baybayon, Bahia han Guanabara, ngan an iya pasakob in gintitigamnan hin usa nga katungtungan hin tuna nga gintatawag nga Tinapay hin Asukar (Pão de Açúcar) – usa nga nakikilal-an ha syudad.
An Sentro, an kabutngaan han Rio, in natungtong ha mga patag han katundan nga baybayon han Bahia han Guanabara. An durudako nga bahin han syudad, agsob gintatawag nga Sona Amihanan, in naunat pakadto ha dumagsaan han mga patag nga naglalakip han pandagat ngan pantuna nga mga sedimento ngan mga bukid-bukid ngan pipita nga batoon nga mga bukid. An Salatan nga Sona han syudad, nga naabot han mga kadagatan, in mayda katubtuban tikang ha Sentro ngan tikang ha Amihanan nga Sona pinaagi hann baybayonon nga mga bukid. Ini nga mga bukid ngan mga pungtod in mga lapos han Serra do Mar ha kanawayan, an daan nga gneis-granito nga kadena hin kabugkiran nga nagpoporma han mga salatan nga mga pakiling nga katunaan han Brasilhanon nga mga Hitaas nga Katunaan. An kadak-an han Katundan nga Sona, in nauutod han bukidnon nga mga katunaan, nga maaabot pinaagi han mga bag-o nga dalan ngan tunel ka kataposan han ika 20 nga gatostuig.
An popyulasyon han syudad han Rio de Janeiro, nga aada ha kahaluag nga 1,182.3 kilometro kwadrado (456.4 milya kwadrado), in ginbabanabanahan nga aada ha 6,100,000. An popyulasyon han durudako nga lugar metropolitana in ginbabanabanahan nga aada ha 11-13.5 milyones. Ini an kanan Brasil ulohan tubtob 1960, kun diin ginsaliwanan han Brasilia. An mga monupyo han syudad hin ginkikilala nga Cariocas. An buhatanon nga awit han Rio amo an "Cidade Maravilhosa".
Pinanbasaran[igliwat | edit source]
- ↑ Ha kalain nga Brasilenyo nga Pinortuges nga ginyayakan ha Rio de Janeiro, sumala han Larousse Concise Dictionary: Portuguese-English, 2008, p. 339 (nga diin an mga pagluwas "refletem a língua falada no Rio de Janeiro"). An Europeo nga Pinortuges nga pagluwas amo an: [ˈʁiu dɨ ʒɐˈnɐjɾu]
- ↑ R.L. Forstall, R.P. Greene, and J.B. Pick, "Which are the largest? Why published populations for major world urban areas vary so greatly", City Futures Conference, (University of Illinois at Chicago, July 2004) – Table 5 (p.34)
- ↑ City Population agglomeration list. City Population. Ginkuhà dida han Hulyo 30, 2009.
- ↑ Rio 2016. Rio 2016. Ginkità dida han Marso 14, 2010.
Mga sumpay ha gawas[igliwat | edit source]
Rio de Janeiro pagtugway hit paglakat tikang ha Wikivoyage
- Rio de Janeiro Photo Gallery - Year of Brazil at Queens College, CUNY
- Images of Rio—Hundreds of images from the 1920s to the present
- Rio de Janeiro | Places to Go and Tourist Attractions
- AboutBrasil/Rio de Janeiro - The Marvellous City


text:
Jamaica
An Jamaica usa nga isla-nga-nasod han Antillas Mayores, nga 234 ka km (145 ka mi) hin kahalaba ngan mga 80 ka kilometro (50 ka milya) hin kahaluag nga nahamutang ha Dagat Caribe. Ini mga 145 ka kilometro (90 ka milya) ha salatan tikang ha Cuba, ngan 190 ka kilometro (120 ka milya) tikang han isla han La Espanyola (La Española) o Hispaniola, nga diin an Haiti ngan an Republika Dominicana nahamutang. An mga lumad o tuminongnong nga mga nayakan-hin-Arawakan nga Taíno nga nmga molupyo nagngaran han isla nga Xaymaca, nga nangangahulogan nga "Tuna hin Kahoy ngan Tubig", o "Tuna hin mga Burabod". Usa ini nga kasanhi nga gintatag-iyahan han Espanya nga an ngaran Santiago, nga nagin kolonya han Jamaica han Korona han Britanya. Ini amo an ikatulo nga gidamoi hin tawo nga nasod nga nayakan hin Iningles ha Amihanan nga Amerika sunod han Estados Unidos ngan Kanada. Nagpapabilin ini nga ginhadi-an han Mankomunidad.
An Kingston amo an kapital han Jamaica.
Mga parokya[igliwat | edit source]
An Jamaica ginbahin ngadto hin napulo kag upat (14) nga mga parokya (Iningles parish), nga gintitirok ngadto hin tulo nga mga kondado ha kaagi nga waray panginlabot ha pagdumara.


text:
Lake Sebu, South Cotabato
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Lake Sebu (kon ha Winaray:Danaw Sebu o Linaw Sebu) usa nga ikaduha nga klase nga bungto ha lalawigan han South Cotabato ha Pilipinas. Sumala han census han tuig 2000, mayda ini populasyon nga 54,142 ka tawo ha 11,158 nga panimalay.
An Lake Sebu amo gihapon an ngaran hin usa nga danaw dida han bungto (ha mga coordinate nga 06° 12.927N (DMS), 124° 42.090E (DMS) o kon ha Winaray 06° 12.927 ha Amihanan (DMS), 124° 42.090 ha Sidlangan (DMS)) ha sulod han Siong han Alah nga rehiyon. Ginkilala ini han gobyerno han Pilipinas nga usa han mga pinakaimportante nga watershed han nasod. Iton Danaw o Linaw Sebu usa han mga katubigan nga naghahatag hin importante nga pagtubig han mga probinsya han Sultan Kudarat ngan South Cotabato. An mga baranggay nga nagpapapalibot han linaw ginhimo nga naglulugaring nga bungto o munisipyo nga ginngaranan han ngaran han linaw nga amo yana an bungto han Lake Sebu katapos han pagin-baranggay hini han Surallah.
Mga Baranggay[igliwat | edit source]
An Lake Sebu ginbahin ngadto hin napulo kag siyam (19) nga mga baranggay.


text:
Moscow
An Moscow (Iniggles nga kaluwas: /ˈmɒskaʊ/ o /ˈmɒskoʊ/; Rinuso: MockBá, tr. Moskva, IPA: [mɐˈskva] in ulohan, gidamoi popyulasyon nga syudad, gidamoi nga popyulasyon ha suhito federal han Rusya. An syudad in usa ka dagko nga pagkabutnga hin politika, ekonomika, kultura, syentifica, relihiyosa, pananalapian, pag-aram ngan panakayan ha Rusya ngan han kontinente. Moscow in giaamihani nga syudad han Kalibutan nga may-ada popyulasyon nga labaw han 10,000,000, an gidamoi nga popyulasyon nga syudad ha kontinente han Europa, nga ika unom nga gidakoi nga sawang han syudad ha kalibutan. An iya popyulasyon sumala han pahiuna nga resulta han 2010 nga senso in 11,514,300. Sumala han Forbes 2011, an Moscow in may-ada 79 nga mga bilyonaryo, nga ginsaliwanan an New York komo an syudad nga may-ada gidamoi nga ihap hin mga bilyonaryo.
Mga sumpay ha gawas[igliwat | edit source]
- Travel2moscow.com – Official Moscow Guide
- Moscow.ru – Official Moscow Site
- Official Moscow Administration Site


text:
Bukid nga Lalawigan
An Mountain Province (kon ha Winaray: Probinsya nga Bukid o Lalawigan nga Bukid o Bukid nga Lalawigan o Bukid nga Probinsya) usa nga ginpalibutan hin katunaan nga probinsya han Pilipinas ha Administratibo nga Rehiyon han Cordillera ha Luzon. An kapital hini amo an Bontoc ngan ginsasapitan ini han palibot, tipawala tikang ha salatan, han Ifugao, Benguet, Ilocos Sur, Abra, Kalinga, ngan Isabela.
An ngaran nga Mountain Province amo an bug-os nga ngaran han probinsya ngan panalagsa, ha mga langyawanon nga mga barasahon ginngangaran hin sayop ini nga Mountain là. It ngaran danay gihapon ginpapahalipot han kga lokal hin sayop nga Mt. Province, nga binabasa hin mga nag-iiningles nga "Mount Province". An ngaran han lalawigan sugad nga ginngaran tungod kay adto ini nahimutang han mga Cordillera nga kabugkiran han amihanan-butnga nga Luzon.
An Mountain Province amo gihapon an ngaran han lalawigan han hadí nga naglakip han kadam-an han yana nga mga probinsya han Cordillera. Ini nga probinsya gintukod han mga Amerikano han 1908 ngan ha urhe ginbulag dida han tuig 1966 ngadto han Mountain Province, Benguet, Kalinga-Apayao ngan Ifugao.
Sulod
Katawhan ngan Kultura[igliwat | edit source]
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
An Mountain Province ginbahin ngadto hin napulo (10) nga mga bungto. An yana nga representante hini ha Kongreso amo hi Victor S. Dominguez


text:
Wen Jiabao
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Wen Jiabao (Yinano nga Tsinino: 温家宝; Minat-an nga Tsinino: 溫家寶; pinyin: Wēn Jiābǎo; Wade-Giles: Wen Chia-pao; Pe̍h-ōe-jī: Un Ka-pó) (natawo 15 Septyembre 1942) amo an ika-unom ngan yana nga nalingkod nga Premier han Konseho nga Estadohanon han Kanan Katawhan Republika han Tsina, nga amo an nag-aalagad nga mangulo han kagamhanan han nasod ngan namumuno han gabinete hini. Api gihapon hiya han ika-16 ngan ika-17 nga Komite nga Permanente han Politburo han Partido Komunista han Tsina, an de facto nga labaw nga katig-uban hin gahom han nasod, nga diin hi Wen ginranggo nga ikatulo hin siyam ng api.
Hi Wen usa nga heyolohista ngan inhinyero ha propesyon ngan mayda niya posgrado nga grado tikang han Beijing nga Instituto hin Heyolohiya, nga diin grinmadwar hiya han 1968. Ginpadara hiya ha sunod ngadto ha lalawigan han Gansu para hin trabaho ha heyolohiya, ngan nagpabilin hiya ha kahagnaan nga mga rehiyon han Tsina han iya pagsaka ha burokrasya. Ginbalhin hiya ngadto ha Beijing basi magtrabaho hiya nga manguna han Opisina hin Kasahiran han Partido ha mga butnga han 1986 ngan 1993, ngan inmupod hiya kan Maghirilom nga Kasahiran Zhao Ziyang ngadto ha Plaza Tiananmen dida han 1989 nga mga Protesta ha Plaza han Tiananmen. Han 1998, ginpasaka hiya ngadto han puwesto hin Sugbong Premier ha ilarom ni Zhu Rongji, nga iya mentor, nga diin hi Wen nagkapot han mga portfolio han agrikultura ngan finansya.
Tikang han iya paglingkod ha puwesto nga Premier han Kanan Katawhan Republika han Tsina han 2003, importante nga parte hi Wen han ika-upat nga henerasyon hin manguna han Partido Komunista han Tsina, upod kan Maghirilom nga Kasahiran Hu Jintao. Hi Wen mahinay nga nayakan ngan kilalado han iya mabaskog nga etiko hin pagtrabaho, ngan usa hiya han mga nakikit-an hin duro nga mga api han yana nga administrasyon han Tsina ha sakob han nasod ngan ha langyaw, ngan gintawagan hiya nga "premier han katawhan" han media ha sakob han nasod ngan ha langyaw.[1] An iya populista nga pagkita ha polisiya ngan an pagkita ha iya nga commoner ha publiko nagbubulag ha iya tikang han iba nga mga api han elite ha gahom han Tsina.


text:
Kaarangay:Biyolohiya
Lima nga panrasa han dila.
An atun lawas in kapituan porsiyento tubig (H2O) iksampulu han hini in an kapituan kilogramo nga tawo, kaupatan kag siyam hini in tubig, Chlorine nga Sodium an ibba hini puntus usa wara ngan lima ka kilogramu, an Karbun C in napulu kag lima puntus kaduhaan kag walu ka kilogramu, usa ka gatus kaupatan ka gramu ha bug-os nga timbang han tawo an Sulfur ngan Potassium, Phosporous puntus kapituan kag pitu ha bug-os nga timbang han tawo, an Calcium in puntus kasiyaman kag walu ka kilogramu, Nitrogen in duha puntus usa ka kilogramu, kun susumahon 70 kilogramu nga tawo.
Kun ini wara ha balanse o kulang an tawo nasasakit, kun mag-sobra na-sasakit liwat.
An Bulong an gamit pag-balanse hini nga kulang ha lawas han tawo.
Iksampulu:
An Paracetamol (Formula Kemika: C8H9NO2)
An Mefenamic Acid (Formula Kemika: C15H15NO2)
An Amoxicillin (Formula Kemika: C16H19N3O5S•3H2O)
An Ethanol Alkohol (Formula Kemika: C2H6O)
An Methanol Alkohol (Formula Kemika: CH3OH)
Makikita mo an agsub nga pag-gamit han Carbon C nga ilimintu.
Mga ubos-nga-kaarangay
Ini nga kaarangay mayda han mga nasunod nga 5 nga mga ubos-nga-kaarangay, tikang hin 5 nga kabug-osan.
I
- IUCN Pula nga Listahan (7 C, 1 P)
M
- ► Mga awtor (3,149 P)
- Mga tanaman (2 C, 1 P)
Z
- Zoolohiya (1 C, 5 P)


text:
TACLOBAN CITY- Nagkamay-ada hin Memorandum of Agreement Signing ngan Groundbreaking Ceremony alas noybe kaninan nga aga ha Kanhuraw Hill, Siyudad han Taloban.
Presente han mao nga katitirok hira Konsehala Cristina G. Romualdez kumo representante han konseho, hi Mayor Alfred Romualdez, hi Architect Danny Fuentivella, Lt. Col Alexander Genabe kumo Secretary for Program
Administration ngan Colonel Wayne Maxwell kumo Colonel Wayne Maxwell kumo Territorial Commander han Salvation Army.
An daan nga City Comelec an pagtitindugan hini nga building kundiin gintawag ini nga Tacloban City Livelihood and Entrepreneurial Center o kun CLEP.
An CLEP in may panuyuan nga makabulig ha mga waray trabaho, pati na gihapon an mga underemployed ngan out-of-school youth nga magkamay-ada pakabuhi hilabi na an mga biktima han bagyong Yolanda.
Dako an pasalamat ni Mayor Alfred Romualdez kay bisan harani na mahuman an tuig, may-ada pa mga nakalinya nga proyekto para ha Tacloban.


text:
Maastricht
An Maastricht (ha Linimburges: Mestreech; ha Frinanses Maëstricht (kadaan); ha Kinatsila: Mastrique (kadaan)) usa nga syudad ngan munisipyo ha salatan nga bahin han lalawigan han Limburg ha nasod han Nederlandes. Amo ini an kapital nga syudad ha Limburg.
Ha Inolandes, in molupyo han Maastricht tinatawag nga Maastrichtenaar samtang ha lokal nga yinaknan tinatawag an molupyo nga Mestreechteneer o kundi man, ha pag-agnay, Sjeng (tikang han sikat han una nga Franses nga ngaran nga Jean).
Kilalado an Maastricht nga syudad ha kaagi, kultura, lokal nga fokloriko ngan pag-aram. Kilalado an bungto ha mga turista tungod ha pamalit ngan pagpahayahay[1]. Mayda dako nga internasyonal nga populasyon hin mga istudyante an syudad.
Kahamutang[igliwat | edit source]
Nahamutang an Maastricht han duha nga daplin han salog han Meuse (Inolandes: Maas) ha timugan nga dapit han Nederlandes, ha linea han Belhika (nga diin an nayakan-hin-Inolandes nga Flandes ngan nayakan-hin-Frinanses nga Walonya nga Rehiyon madali maabtan tikang han sawang han syudad) ngan harani han Aleman nga linea. Kabahin an syudad han Meuse-Rhine nga Eurorehiyon, an Euregio nga naglalakip han Aachen, Hasselt ngan Liège ha Alemanya ngan Belhika.


text:
Alsace
An Alsace (kaluwas ha Frinanses: al-zas; Alsaciano ngan Aleman: Elsass, kasurat ha Aleman ugsa han 1996: Elsaß; Linatin: Alsatia; Kinatsila ngan daan nga Winaray: Alsacia; alternatibo nga kasurat ha Winaray: Alsasya) amo an ikaupat ha giguguti-ayi ha karuhaan kag unom (26) nga rehiyon han Fransya. Mayda ini kahaluag nga 8,280 km2. Ini nga rehiyon amo an may gigugutiayi nga katunaan ha Metropolitana Fransya. Amo gihap ini an gisusuoki ha Fransya (ika tulo ha gihuhuro-oti ha metropolitana Fransya) nga may 222 munopyo kada kilometro kwadrado (Ihap han popyulasyon ha Enero 2008: 1,836,000). An Alsace nahamutang ha sidlangan Fransya ha may katundan salog han Rhine, nga sapit han Alemanya ngan Switzerland. An kapital han politika, ekonomiya ngan kahiaraan (kultura) ngan an gidadako-i nga syudad amo an Strasbourg. An syudad amo an linkuran han dose-dosena nga mga katig-uban ngan kalawasan han kanasoran. Ha larangan politika, an Alsace amo an usa ha pinakaimportante nga rehiyon ha bug-os nga Unyon Europeo.
An ngaran nga "Alsace" tikan ha yinaknan Aleman nga "Ell-sass", kasirigngon, "nakalingkod ha Ill". An Ill amo an usa nga salog ha Alsace. An rehiyon kaupod han mga inagian han Baraan nga Imperyo Romano. Ginhinay-hinay ini pag-agaw han Fransya ha ika-17 siglo ha ilarom nira Hadi Louis XIII ngan Hadi Louis XIV. Ha ira pamumuno nahimo ini nga usa ka lalawigan han Fransya. Agsob bati-on nga an Alsace nadudugtong ha Lorraine tungod an Aleman ginkaptan an mga kaparte hini nga duha nga rehiyon. Gintawag han mga Aleman an ira ginkaptan nga tuna nga lalawigan han Reichsland Elsaß-Lothringen (1871–1918), nga ginpag-aaragawan ha butnga han ika 19 ngan ika 20 siglo han duha ka nasod. Hinin nga mga panahon, upat ka beses nga an Alsace, nagburubalhin ha kamot han Fransya ngan Aleman ha sulod han kapitoan kag liwa (75) ka tuig.
Biskan an Alsace usa ka rehiyon nga dati nagamit han yinakanan Aleman, yana an mga taga Alsace nayakan na hin Frinanses o Fransesa nga yinkanan, nga amo an nasodnon nga yinaknan han nasod Fransya, nga kaparte hira ha umagi nga tulo (3) ka siglo. Mga 39% han lokal nga popyulasyon han kadagko-an ngan posible ubos ha 10% han kabatan-an, an nahibilin nga mag-upay manyakan hin Alsaciano nga yinaknan.
Inagihan[igliwat | edit source]
Alsace Romano[igliwat | edit source]
Ha panahon nga waray pa nasusurat nga mga inagihan, an Alsace ginsisinudoyan na han mga parapanganop nga mga nomado. Pero han 1500 BC, an mga Celta na an nagukoy dida ha Alsace. Nanhawan ngan gintam-nan nira an mga katunaan. Han 58 BC, an mga Romano naman an umabot ngan ginsulong an Alsace. Kahuman nira agawi, ginhimo nira an lugar nga sentro han paghimo han irimnon nga vino. Tungod nga gusto nira maprotektaran an maupay mira nga pakabuhi, an mga Romano ginpadig-on an depensa ngan nagtindog hin kampo militar ha paligid. Nahimo ini nga mga komunidad nga hasta yana ada la gihap napadayon. Han kaparte pa han Imperyo Romano, nahiupod an Alsace ha Germania Superior.
Alsace Franko[igliwat | edit source]
Han nagluya an Imperyo Romano, naging kaparte an Alsace ha teritoryo han Alamanni. Mag-uruma an mga Alamanni. An ira yinaknan amo an naging basehan ha yana nga yinakan han taga Alsace. Ginpirdi an Alamanni han mga Clovis ngan mga Franko han ika-5 siglo nga nagtapos ha Aragway ha Tolbiac. Kahuman, an Alsace naging kaparte na ha kahadian han Austrasia. Ha ubos han pamamalakad han mga Merovingian han Clovis, naging kristiyano an mga molupyo hini nga lugar. An Alsace nahibilin ha ilarom han puder han mga Franko kutob an Kahadian han Franko, pagkatapos han Pagsaad han Strasbourg han 842, pormal nga nawara ha pagkamayda han Tratado han Verdun. An mga kaapo-apohan ni Charlemagne, nga kinilala nga nagtindog han Kahadian Franko, an nagtunga han rehiyon ngadto ha tulo ka parte. An Alsace naging upod han Butnga Francia, nga ginhahadian han pinakabata nga apo na hi Lothar I. Pagkatapos namatay hi Lothar han timprano nga 855, an iya kahadian, ginbahin liwat ha tulo ka parte. An parte nga tinatawag nga Lotharingia o Lorraine amo an ginhatag ngadto ha anak nga lalaki ni Lothar. An salin ginturunga ha duha nga bugto ni Lothar, na hira Charles an Kalbo (an naghahadi han Katundan Kahadian Franko), ngan hi Ludwig an Aleman (nga naghahadi ha Sidlangan Kahadian Franko). Waray la nag-iha an Kahadian han Lotharingia. Pero an rehiyon, nga uruurhi naging Alsace, nahulog ha kamot han Baraan Imperyo Romano ha sulod han sakop han Duke han Swabia, ha pamaagi han Tratado han Meerson ha tuig 870.
Mga kasarigan[igliwat | edit source]
- ↑ Insee - Résultats du recensement de la population - 2006 - Alsace (ha (Frinanses)). Recensement.insee.fr. Ginkità dida han 2010-04-16.


text:
TACLOBAN CITY – Nagkahahadlok an mga pasaheros han Cebu Pacific flight 5J-2884 nga para ha Manila kataliwan nga magkamay ada hin problema ha makina kanina nga alas 2:52 hin kulop.
Ha impormasyon nga nahikay han Bombo News Team, nag-emergency break an piloto han tilupad na unta nga eroplano sakay an masobra shen nga pasaheros kataliwan nga magkamay ada hin problema an wala nga makina hini.Rason agud mapiritan pagbalik ha ramp area para makita an rason han tigda nga pag-undang han makina.
Kataliwan an 30 minutos nga paghingayad han naruba nga makina in nadayon naman ini paglarga banda alas 4:20 yana nga kulop.
Samtang, tungod han duro nga kahadlok ha nasabi nga insidente, mas guinpili han iba nga mga pasaheros nga bumalhin na la ha iba nga airlines.


text:
Relikya
Ha relihiyon, iton relikya[1] in bahin hin liwas hin uska santo o venerado nga tawo, o bisan ano nga klase hin kinadaan nga butang panrelihiyon, nga hinayhinay nga ginpreserbar para han panuyuan hin pagvenerasyo o nakakaptan nga panhinumduman. Mahinungdanon it relikya ha asoeto hin pipira nga porma han Budhismo, Kristiyanismo, Hinduismo, Shamanismo, ngan damo pa nga iba nga relihiyon.
Mga kasarigan[igliwat | edit source]
- ↑ Abuyen, Tomas A. DICTIONARY English Waray-Waray/Tagalog. National Book Store. Mandaluyong City. ISBN 971-08-6529-3. Tuig 2005. Pakli Ihap 304.


text:
Dagat san Samar
An Dagat han Samar o Dagat san Samar usa nga dagat ha sakob han Kapuropod-an Pilipinhon, nga nahamutang ha butnga han Sinirangan nga Kabisay-an ngan Luzon.
Ginsasapitan ini han mga puro o isla han Samar ha sidlangan, han Leyte ha salatan, han Masbate ha katundan, ngan han Luzon ha amihanan. Nahasumpay it dagat ha Dagat Pilipinhon ha amihanan pinaagi han Estrecho han San Bernardino, ha Golfo han Leyte ha timugan pinaagi han Estrecho han San Juanico, han Dagat Bisaya ha habagatan, ngan han Dagat Sibuyan ha dumagsaan pinaagi han Paso han Masbate ngan Paso han Ticao. Dinhe nahimutang an Isla han Biliran.
Ini an pinakasentro nga dagat sa Sinirangan nga Kabisay-an nga gigagamit san mga taga-Samar, taga-Leyte, taga-Biliran, taga-Masbate ug mga taga-Cebu. Damo dinhi in isda ngan mga klase san isda.


text:
Mga munisipalidad han Pilipinas
An munisipalidad, munisipyo o bungto, (Espanyol: pueblo) usa ka lokal nga pan-gobyernuhan han Pilipinas. An mga lalawigan o probinsya ginbubug-os hin mga syudad ug mga bungto. An mga bungto ginbubug-os hin mga baranggay.
Klasipikasyon han Pagpakabuhi[igliwat | edit source]
An mga bungto ginklaspika hin mga klasipikasyon han pagpakabuhi o income classes sumala han ira average nga kada tuig nga income han naglabay pa la nga tulo nga tuig ha kalendaryo:
Batakan:Mga pobinsya han Pilipinas
See also[igliwat | edit source]
- Sangguniang Bayan
- Lista hin mga syudad ngan bungto ha Pilipinas
- Lista han mga ginbag-ohan ngaran nga syudad ug bungto han Pilipinas


text:
Istorya 24: Ginsarihan ni Jose an Iya Kabugtoan
KARUYAG hibaroan ni Jose kon an iya 10 nga kabugtoan salbahis pa gihapon. Salit hiya nagsiring: ‘Mga espiya kamo. Kinanhi kamo basi usisahon kon ano an kaluyahan han amon nasud.’
‘Diri kami mga espiya,’ siring nira. ‘Mag-opay kami nga tawo. Magburugto kami ngatanan. Dose kami hadto. Kondi waray na an usa, ngan an gimanghuri aadto ha balay upod ni tatay.’
Hi Jose kunohay waray tumuod ha ira. Iya iginpapriso an ira bugto nga hi Simeon, ngan gintugotan an iba nga magdara hin pagkaon ha ira pag-uli. Kondi nagsiring hiya ha ira: ‘Pagbalik niyo nganhi, kinahanglan iupod niyo an iyo gimanghuri nga bugto.’
Pag-abot nira ha Kanaan, ginsumatan nira an ira tatay nga hi Jakob han ngatanan nga nahitabo. Nasubo gud hi Jakob. Nagtatangis hiya ngan nagsiring, ‘Waray na hi Jose, ngan yana waray na liwat hi Simeon. Diri ko kamo tutugotan nga iupod an akon putó nga hi Benjamin.’ Kondi han tikaubos na an ira pagkaon, napiritan hi Jakob nga paupdon hi Benjamin ngadto ha Ehipto basi makakuha hin pagkaon.
Yana nakikita ni Jose nga tiarabot an iya kabugtoan. Malipayon gud hiya nga makita an iya manghod nga hi Benjamin. Syempre, diri hira maaram nga inin dungganon nga tawo amo hi Jose. Yana may-ada hiya ginbuhat basi sarihan an iya 10 nga kabugtoan.
Iya ginsugo an iya mga surugoon nga pun-on hin pagkaon an ira mga sako. Kondi diri hira maaram nga iginpabutang liwat niya ha sako ni Benjamin an iya kopa. Han binaya na hira ngan hurohirayo na, ginsugo ni Jose an iya mga surugoon nga lanaton hira. Han hin-abotan hira, an mga surugoon nagsiring: ‘Kay ano nga ginkawat niyo an kopa han amon agaron?’
‘Waray namon kawata an iya kopa,’ siring han magburugto. ‘Kon mabilngan niyo ha usa ha amon an kopa, pataya hiya.’
Salit gin-usisa han mga surugoon an ngatanan nga sako, ngan hin-agian nira an kopa ha sako ni Benjamin, sugad la han makikita mo ha retrato. An mga surugoon nagsiring: ‘An iba ha iyo mahimo na umuli, kondi hi Benjamin kinahanglan umupod ha amon.’ Ano an bubuhaton yana han 10 nga magburugto?
Binalik hira ngatanan upod hi Benjamin ngadto ha balay ni Jose. Ngan hiya nagsiring ha iya kabugtoan: ‘Makakauli na kamo ngatanan, kondi magpapabilin dinhi hi Benjamin sugad nga akon uripon.’
Kondi hi Juda nagsiring: ‘Kon umuli ako nga waray an bata, mamamatay hi tatay tungod kay hinigugma gud niya an bata. Salit nanginginyupo ako ha imo, ako na la an magpapabilin dinhi sugad nga imo uripon kondi paulia an bata.’
Nakita ni Jose nga nagbag-o na an iya kabugtoan. Diri na hira mga salbahis. Aton kitaon kon ano an iya sunod nga pagbubuhaton.
Genesis 42:9-38; 43:1-34; 44:1-34.
Mga pakiana
- Kay ano nga gin-akusahan ni Jose an iya kabugtoan sugad nga mga espiya?
- Kay ano nga napiritan hi Jakob nga paupdon ha Ehipto an iya putó nga anak nga hi Benjamin?
- Paonan-o nahisulod ha sako ni Benjamin an kopa nga salapi ni Jose?
- Ano an ginsiring ni Juda nga pagbubuhaton niya basi makauli hi Benjamin?
- Kay ano nga masisiring nga nagbag-o na an kabugtoan ni Jose?
Dugang nga mga pakiana
- Basaha an Genesis 42:9-38.
Ha ano nga paagi nga an mga pulong ni Jose ha Genesis 42:18 maopay nga pahinumdom hadton may-ada responsabilidad ha organisasyon ni Jehova yana? (Neh. 5:15; 2 Kor. 7:1, 2)
- Basaha an Genesis 43:1-34.
Bisan kon hi Ruben an suhag, kay ano nga hi Juda an nagin tagapagyakan para ha iya kabugtoan? (Gen. 43:3, 8, 9; 44:14, 18; 1 Kron. 5:2)
Paonan-o ginsarihan ni Jose an iya kabugtoan, ngan kay ano? (Gen. 43:33, 34)
- Basaha an Genesis 44:1-34.
Sugad nga bahin han pagtago han pagkatawo ni Jose, paonan-o niya iginpakilala an iya kalugaringon ha iya kabugtoan? (Gen. 44:5, 15; Leb. 19:26)
Paonan-o ipinakita han kabugtoan ni Jose nga diri na hira aw-anon ha ira bugto sugad hadto? (Gen. 44:13, 33, 34)


text:
Istorya 80: An Katawohan han Dios Binaya ha Babilonya
HAROS duha ka tuig na tikang han ginsakop han mga Mediahanon ngan Persiahanon an Babilonya. Kitaa kon ano an nahitatabo yana! Oo, nabaya na ha Babilonya an mga Israelita. Kay ano nga nakagawas hira tikang ha pagin bihag? Hin-o an nagpagawas ha ira?
An hadi han Persia nga hi Ciro an nagpagawas ha ira. Maiha pa antes ig-anak hi Ciro, ginsugo ni Jehova hi propeta Isaias nga magsurat mahitungod ha iya: ‘Bubuhaton mo an ipapabuhat ko ha imo. Mapapabay-an nga abrido an mga ganghaan basi masakop mo an syudad.’ Ngan hi Ciro gud an nanguna ha pagsakop ha Babilonya. Sinulod an mga Mediahanon ngan Persiahanon hito nga gab-i ha mga ganghaan nga ginpabay-an nga abrido.
Kondi nagsiring liwat an propeta ni Jehova nga hi Isaias nga magsusugo hi Ciro nga tukuron utro an Jerusalem ngan an templo hito. Iginsugo ba ini ni Ciro? Oo. Ini an ginsiring niya ha mga Israelita: ‘Pakadto na kamo ha Jerusalem ngan tukora an templo ni Jehova nga iyo Dios.’ Ngan ito an bubuhaton hinin nabaya nga mga Israelita.
Kondi diri ngatanan nga Israelita makakabyahe hin hirayo pabalik ha Jerusalem. An kahirayo han ira bibyahion mga 800 ka kilometro, salit diri na makakaupod an damu nga lagas ngan magsakiton. Ngan may-ada pa iba nga hinungdan kon kay ano nga diri mauli an iba. Kondi nagsiring hi Ciro ha mga diri mauli: ‘Hatagi hin salapi ngan bulawan ngan iba nga regalo an katawohan nga mangunguli basi tukuron an Jerusalem ngan an templo hito.’
Salit, damu nga regalo an iginhatag ha mga Israelita nga tikadto ha Jerusalem. Iginhatag liwat ha ira ni Ciro an mga yahong ngan mga kopa nga ginkuha ni Hadi Nabukodonosor ha templo ni Jehova han ginbungkag niya an Jerusalem. Tungod hito, damu an ira dara tipauli.
Katapos han haros upat ka bulan nga pagbyahe, inabot ha Jerusalem an mga Israelita ha husto nga panahon. Mga 70 ka tuig na tikang nga nabungkag an syudad ngan waray nag-ukoy ha bug-os nga tuna. Kondi bisan kon nakabalik na an mga Israelita ha ira kalugaringon nga nasud, magkakaada la gihapon hira hin mga problema, sugad han aton hibabaroan ha masunod nga istorya.
Isaias 44:28; 45:1-4; Esra 1:1-11.
Mga pakiana
- Sugad han makikita ha retrato, ano an ginbubuhat han mga Israelita?
- Paonan-o gintuman ni Ciro an igintagna ni Jehova pinaagi kan Isaias?
- Ano an ginsiring ni Ciro ha mga Israelita nga diri makakauli ha Jerusalem?
- Ano an iginpadara ni Ciro ha mga mauli ha Jerusalem?
- Mationan-o kaiha an pagbyahe han mga Israelita ngadto ha Jerusalem?
- Pira ka tuig nga waray nag-ukoy ha Jerusalem?
Dugang nga mga pakiana
- Basaha an Isaias 44:28 ngan 45:1-4.
Paonan-o pinabug-atan ni Jehova an pagkasigurado han katumanan han tagna mahitungod kan Ciro? (Isa. 55:10, 11; Roma 4:17)
Ha tagna ni Isaias may kalabotan kan Ciro, ano an ipinapakita hito mahitungod han abilidad ni Jehova nga Dios ha pagsumat han tidaraon? (Isa. 42:9; 45:21; 46:10, 11; 2 Ped. 1:20)
- Basaha an Esra 1:1-11.
Ha pagsubad han susbaranan hadton waray umuli ha Jerusalem, paonan-o naton yana ‘mapaparig-on an mga kamot’ han mga aada ha bug-os panahon nga pag-alagad? (Esra 1:4, 6; Roma 12:13; Kol. 4:12)


text:
Dinagat Islands
An Dinagat Islands (kon ha Winaray: Dinagat nga Kapuropod-an) usa nga kapuropod-an nga probinsya ha Pillipinas, nga nahamutang ha salatan nga dapit han Golfo han Leyte harani han lalawigan han Surigao del Norte. An Isla han Leyte nahamutang ha katundan, tabok han Estrecho han Surigao, ngan an Mindanao nahamutang ha salatan. It Dinagat mga 60 ka km tikang ha amihanan tubtob salatan. Pero, han Pebrero 11, 2010, an Korte Suprema han Pilipinas nagdeklara nga waray pagtalab an pagtukod han lalawigan han Dinagat Islands kay kulang han kinahanglanon nga lugar ngan popyulasyon nga ginmamando han Kodigo han lokal nga pangobyernohan para makatukod han lalawigan.[1]
Politikal nga pagbahinbahin[igliwat | edit source]
An Dinagat Islands ginbahin ngadto hin pito (7) nga mga bungto.
Mga Sumpay ha Gawas[igliwat | edit source]
Mga Kasarigan[igliwat | edit source]
- Charter han Lalawigan han Dinagat Islands (Republic Act No. 9355)
- Dinagat isles land provincehood status


text:
Peninsula han Zamboanga
An Peninsula o Rawis han Zamboanga (ha Iningles: Zamboanga Peninsula) amo in peninsula o rawis ngan usa nga rehiyon administratibo dida hiton nga peninsula ha Pilipinas.
An Rehiyon[igliwat | edit source]
An Zamboanga Peninsula gindesignar nga Rehiyon IX, ngan mayda ini tulo nga probinsya, nga amo an, Zamboanga del Norte, Zamboanga del Sur, ngan Zamboanga Sibugay. An rehiyon han Peninsula han Zamboanga gintawag han una nga Katundan nga Mindanao ugsa han pagpagawas han Executive Order No. 36 han Septyembre 19, 2001.
Dida han panahon tikang han 1975 hangtod 1989 an daan nga Rehiyon IX (Katundan nga Mindanao) ginbahin ngadto hin duha nga sub-rehiyon han Presidential Decree No. 773 han Agosto 21, 1975.
An Sub-Rehiyon IX-A amo an Basilan, Sulu ngan Tawi-Tawi ngan an Jolo, Sulu amo an sentro han sub-rehiyon center.
An Sub-Rehiyon IX-B amo an Zamboanga del Norte ngan Zamboanga del Sur ngan an Syudad han Zamboanga amo sentro han sub-rehiyon. Waray pa hadto an probinsya han Zamboanga Sibugay.
An Peninsula han Zambaoanga mayda lima nga syudad: Syudad han Dipolog, Syudad han Dapitan, Syudad han Isabela, Syudad han Pagadian, ngan Syudad han Zamboanga. An Syudad han Isabela kabahin han isla-nga-probinsya han Basilan ha salatan o habagatan han peninsula, ngan amo an kapital hiton nga probinsya. An mga taga-Basilan pinmili pag-api han Autonomo nga Rehiyon ha Muslim Mindanao (ARMM) hin dipalanaiha nga plebisito. Pero an mga taga-Syudad han Isabela waray maruyag pag-api han ARMM ngan amo nga an syudad ginhimo nga kabahin han Peninsula han Zamboanga nga rehiyon pinaagi han pagpagawas han Executive Order No. 36 (an amo la gihapon nga E.O. nga nagbalhin han ngaran han rehiyon).
An Jolo, Sulu amo an syahan nga sentro han rehiyon pero an Presidential Decree No. 1555, han Hunyo 11, 1978, nagbalhin han sentro han rehiyon ngadto ha Syudad han Zamboanga. An Executive Order No. 429, han Oktubre 12, 1990, nagbalhin han sentro han rehiyon ngadto han Syudad han Pagadian. An Executive Order No. 429 waray ma-implementa (posible tungod kay kulang hin pundo an gobyerno) pero an Memorandum Circular No. 75 han Nobyembre 12, 2004, nagkonpirma nga an Syudad han Pagadian amo an sentro han rehiyon.
An pisikal nga landform[igliwat | edit source]
An Peninsula han Zamboanga amo an teritoryo han tulo nga Zamboanga nga mga probinsya ngan han Misamis Occidental. An peninsula nahadugtong han dako nga bahin han Mindanao pinaagi hin isthmus nga nahamutang ha butnga han Baybayon han Panquil ngan Baybayon han Pagadian. An katubtoban han peninsula ngan han mainland gintitigamnan ha artipisyal han katubtoban han Zamboanga del Sur ngan Lanao del Norte.
An Peninsula han Zamboanga nahamutang ha butnga han Golfo han Moro, kabahin han Dagat Celebes, ngan han Dagat Sulu. Ha kadaplinan han peninsula mayda damo nga mga baybayon ngan mga isla o puro.


text:
Tawi-Tawi
An Tawi-Tawi usa nga isla nga probinsya o lalawigan han Pilipinas nga nahamutang ha Autonomo nga Rehiyon ha Muslim Mindanao (ARMM). An kapital hini amo an Panglima Sugala ngan an probinsya amo an pinakasalatan o pinakahabagatan han nasod. Ha kanawayon o amihanan-katundan nahamutang an probinsya han Sulu ngan ha katundan amo an probinsya han Sabah ha Malaysia. An Tawi-Tawi naglalakip gihapon hin pira nga mga isla ha Dagat Sulu ha kanawayon o amihanan-katundan, nga amo an Isla han Cagayan de Tawi-Tawi ngan an Turtle Islands, nga mga karuhaan (20) ka kilometro la kaharayo tikang ha Sabah.
Sulod
Katawhan ngan Kultura[igliwat | edit source]
An kadam-an han mga tawo ha Tawi-Tawi mga Sama o mga Badjao. Damo ha ira mayda adlaw-adlaw nga komersyo ha Sabah, kay ini 14 ka kilometro la an kaharayo. An mga Sama nga yinaknan, Tausug, Badjao, Arabo, ngan Bahasa Melayu amo an kaurugan nga mga yinaknan nga ginagamit dinhe.
Ekonomiya[igliwat | edit source]
Heyograpiya[igliwat | edit source]
Politikal[igliwat | edit source]
An Tawi-Tawi ginbahin ngadto hin napulo kag usa (11) nga mga bungto. Kasagaran han mga bungto nahamutang ha mga isla ha Kapuropod-an Sulu. Duha han mga bungto, Mapun, ngan Turtle Islands nahamutang ha Dagat Sulu.


text:
Katundan Alemanya
An Katundan Alemanya (Inaleman: Westdeutschland) amo an impormal nga natondanan nga ngaran han Republika Pederal han Alemanya (Inaleman: Bundesrepublik Deutschland) ha panahon han kabutngaan han iya pagtukod ha Mayo 1949 kutob ha Utro nga Pag-urusa han Alemanya han Oktubre 1990, kun diin natumba an Sinirangan nga Alemanya ngan an lilima nga mga estado han teritoryo binmulig ha Republika Pederal han Alemanya, ginhumanan an labaw ha 40-ka-tuig nga pagburublag han Alemanya ngan Berlin.


text:
TACLOBAN CITY - Mismo an mga Konsehal ha siyudad han Tacloban an naghangyu kan Office of the Presidential Assistant on Rehabilitation and Recovery Secretary Panfilo Ping Lacson para han pagpapadagmit han pagpa-implementar han Emergency Shelter Assistance para ha siyudad han Tacloban.
Ini mismo an guinpahayag ni Konsehal Neil Glova subay han pakipaghimangraw han Bombo News Team durante han ira pakipagpulong kan Sec Lacson kakulop ha mismo opisina hini.
Kalakip han ira napaghimangrawan in amu an kamutangan an status ngan an update han rehabilition efforts nga guin-implementar ha siyudad han Tacloban.
Sumala kan Konsehal Glova nga guinsiguro ni Sec lacson nga sunod nga semana in papatikiangan na an pag-implementar an mao nga assistance.
Kasumpay hini nga assistance an paghatag hin shelter assistance ha safe Zone ngan permanent shelter para han danger zone.


text:
Samar (purô)
An Samar ngaran hin usa nga isla o puro ha Sinirangan nga Kabisay'an. Ngaran liwat ini hin usa nga lalawigan nga ginngaranan han una nga Western Samar (Iningles para hiton: Kalondan nga Samar o Katundan nga Samar). Ini nga artikulo mahitungod han isla han Samar.
Sulod
Heyograpiya han Isla[igliwat | edit source]
Iton Samar amo an pinaka-sinirangan nga isla ha Kabisay-an. Amo liwat ini an ika-tulo nga gidako-i nga isla han Pilipinas. Iton isla nahabulag tikang ha isla han Leyte han Estrecho han San Juanico (o San Juanico Strait), nga dida hiton pinakahalipot nga tarabokan dinhi, mga duha la ka kilometros iton kahaluag. Gindudugtong an Samar ha Leyte pinaagi han Tulay San Juanico. Iton Samar nahamutangan ha timugan o habagatan-sinirangan tikang han Peninsula Bicol ha Luzon (an gidako-i nga isla han Pilipinas). Iton Estrecho han San Bernardino nagbubulag hiton Samar tikang ha Luzon. Ha salatan han isla han Samar amo an Kalawdan o Golfo han Leyte. An kadagatan han Golfo han Leyte napadayon ngadto hiton Dagat Pilipinhon, nga mabibilngan ha sinirangan han Samar ngan kabahin han Kalawdan Pacifico.
Ngaran[igliwat | edit source]
Hi Antonio Pigafetta, usa nga inupod han ekspedisyon nira Fernando de Magallanes, ginlista an ngaran han lugar nga "Zamal". Sumala han mga pipira nga historiador, usa ini nga kasurat ni Pigafetta han ngaran nga "Samar".
Duduha an teorya kon kay-ano ginngaranan an isla nga "Samar". Sumala han syahan nga teorya, an mga Katsila nagpaki-ana hin usa nga taga-dida kon ano an ngaran han lugar. An ginpaki-anhan nga diri maaram magkinatsila hunahuna niya nga ginpaki-anhan hiya kon naano hiya ngan binmaton "samad" kay bag-o pa la hiya nga nasamaran han pag-abot han mga Katsila. An mga Katsila hunahuna nira nga an ngaran han lugar "Samad" ngan ha ira sayop nga kaluwas nahimo ini nga "Samar".
Sumala han ika-duha nga teorya, an rason kon kay-ano "Samar" an ngaran tungod han kadadamo nga mga salog nga nagsusubaysubay han bug-os nga isla sugad hin mga "samad".
Mga Lalawigan ha Samar[igliwat | edit source]
Tulo (3) an lalawigan ha isla han Samar.
- Samar (han una, Western Samar o Kalondan nga Samar, Capital: Catbalogan )
- Eastern Samar (Sidlangan nga Samar, Capital: Borongan)
- Northern Samar (Amihanan nga Samar, Capital: Catarman)
Mga Yinaknan ha Samar[igliwat | edit source]
Binisaya nga Winaray an lumad nga yinaknan ha Samar (tinatawag liwat ini nga Binisaya nga Sinamar-Leytenhon o Lineyte-Samarnon). Kondi mayda mga bungto nga Sinugboanon o Cebuano an ira yinaknan, ngan an kasagaran hini mga isla-nga-bungto. Iton isla han Capul nga nalalakip han Northern Samar, mayda nira kalugaringon nga yinaknan nga iton tawag Inabaknon.


text:
Our Lady Of Medjugorje
Messages From 2012 In Waray-Waray
Tugon ha petsa Enero 02, 2012 "Hinigugma ko na mga anak; ha kinag-anak na kabaraka tinatan-aw ko an iyo mga kasing-kasing, dida nakikita ko an hapdi ngan kakurian; nakikita ko an samad han nag-agui na panahon ngan an waray hunong kabibiling; nakikita ko an akon mga anak na gusto magmalipayon pero di ma-aram hit pa-agui. Abrehi an iyo kalugaringon ha Diyos Amay. Amo i-ne an pa-agui ngadto ha pagkamalipayon, an pa-agui na gusto ko kamo unahan. An Diyos Amay di-re gayud binabaya-an an Iya mga anak na hira-hira la, labi na dida ha ka-sakit ngan ka-waray pagla-um. Kon iyo masasabtan na ngan makakarawat i-ne, malilipay kamo. Matatapos an iyo pagbibiling. Mag-hihigugma kamo ngan di-re kamo ma-hahadlok. Mahihimo an kinabuhi niyo na pagla-um ngan katinu-oran na amo i-ne an Anak ko. Salamat ha iyo. Hinahangyo ko ha iyo, ig-ampo niyo an mga pinili han Anak ko. Ayaw pag-husga tungod na kamo ngatanan paghuhusgahan." 01/02/2012
Tugon ha petsa Enero 25, 2012 "Hinigugma ko na mga anak! U-pod an kalipay yana nga adllaw, tinatawag ko kamo na mag-abre han iyo mga kasing-kasing ngan pamati ha tawag ko. Ino-otro ko, gusto ko kamo dad-on paharani ha akon Imakulada na Kasing-kasing, nga dida makakakita kamo hin masisirungan ngan kalinawan. Abrehi an iyo kalugaringon ha pag a-ampo, hasta nga magdara i-ne hin kalipay ha iyo. Pa-agui han pag-ampo, an Labaw na Kahitas-on mag-hahatag ha iyo hin damo na grasya ngan kamo mahihimo na pa-halaba han akon mga kamot din-he ha masamok na kalibutan na sigue an pangandoy hin kalinaw. Mga anak, gamit an iyo mga kinabuhi, mag-testigo bahin han pag-sarig ngan mag-ampo kamo na an pagsa-sarig tumubo adlaw-adlaw dida ha iyo mga kasing-kasing. A-anhi ako u-pod niyo. Salamat han iyo pag-tagad hi-ne nga tawag ko." 01/25/2012
Tugon ha petsa Pebrero 02, 2012 "Hinigugma ko na mga anak; A-anhi ako upod niyo hin damo ka beses na ngan ha ma-iha na panahon akon tinutudlok ha iyo an pag-atubang han Diyos ngan an waray katapusan han Iya paghigugma, na gusto ko mahibaro-an niyo ngatanan. Ngan kamo mga anak? Padayon la an iyo ka-bungol ngan ka-buta dida ha pag tatan-aw niyo han iyo palibot ngan di-re niyo gusto makita kon tika-in an kalibutan kon waray an Anak ko. Guin sasalikway niyo Hiya - na ha Iya mismo nag-titikang an ngatanan na mga grasya. Namamati kamo ha pag-yayakan ko ha iyo pero sarado an iyo mga kasing-kasing ngan di-re niyo ako nababati-an. Di-re kamo nag a-ampo ha Espiritu Santo para tagan kamo unta hin kahayag. Mga anak, nag-hahadi ha iyo an pagka-garboso. Tinutudlok ko ha iyo an pagka ma-inobsanon. Mga anak, hinumdumi na an kalag na mapa-inobsanon la an sisilaw dara han ka-puri ngan ka-husay tungod na nahibal-an niya an paghigugma han Diyos. Iton mapa-inobsanon la na kalag an na a-ngay ha langit, tungod kay nadida an Anak ko. Salamat ha iyo. Ino-otro ko an pag-hangyo ha iyo na ig-ampo an mga pinili han akon Anak-hira na iyo mga magbarantay." 02/02/2012
Tugon ha petsa Pebrero 25, 2012 "Hinigugma ko na mga anak! Yana nga panahon, ha espesyal na pa-agui, tinatawag ko kamo: 'mag-ampo upod an iyo kasing-kasing '. Mga anak, damo an iyo guin yayakan ngan guti-ay la an iyo pag a-ampo. Mag-basa ngan hunahuna-a an Sagrado na mga Surat, ngan hina-ut unta na an mga pulong na sinurat didto mag-hatag hin pag-kabuhi niyo. Nag-hihingkamot ako ngan hinihigugma ko kamo, para nga dida ha Dios makita niyo an iyo kalinaw ngan kalipay ha pag-kabuhi. Salamat han iyo pag tagad hi-ne nga tawag ko." 02/25/2012
Tugon ha petsa Marso 02, 2012 "Hinigugma ko na mga anak; pa-agui han di masusuklan na paghigugma han Diyos, kakanhi ako ha ligid niyo ngan sigue an pagtawag ko ha iyo pakadto ha mga butkon han Anak ko. Upod an kinag-anak na kasing-kasing, hinahangyo ko kamo, mga anak, upod an sigue na pahimang-no, na an pagka-baraka hadton di pa nakakakilala han akon Anak amo an u-unahon niyo. Ayaw pag- tugot na dida han ira pag tan-aw ha iyo ngan an iyo kinabuhi, di-re hira nag-dadahum na makilala Hiya. Mag-ampo ha Espiritu Santo na an Anak ko ma-timbre dida ha iyo. Mag-ampo na mahimo kamo na apostoles han langit-non na ka-hayag yana nga panahon hin ka-sirum ngan ka waray pagla-um. Yana an oras han pag-sulay ha iyo. Bitbit an rosaryo ngan an higugma dida ha iyo kasing-kasing, updi ako. Guin u-unahan ko kamo ngadto ha Pagkabanhaw dida ha Anak ko. Ig-ampo an mga pinili han Anak ko para permi hira mabuhi pa-agui ha Iya ngan dida mismo ha Iya - Hiya nga amo an Kahitas-on na Pade. Salamat ha iyo." 03/02/2012
Tinu-ig na Pagpapakita kan Mirjana - Marso 18, 2012
An pinakita-an na hi Mirjana Dragicevic-Soldo nagka-ada hin pag-papakita tikang ha Hunyo 24, 1981 hasta Disyembre 25, 1982. Dida han katapusan na pag-papakita, guin hatag ha iya han aton Mahal na Birhen an ika-napulo na tugon-sekreto, ngan guin sidngan hiya na tinu-ig nala mag-papakita ha iya, ha petsa 18 han Marso. Amo i-ne an nahitabo tinu-ig tikang hadto. Yukot-yukot na deboto an nag tirok ha pangade han Rosaryo didto ha lugar han 'Asul na Krus'. An pag-pakita inabot tikang ha 14:00 hasta 14:05 (alas 2:00 hasta alas 2:05 ha kulop, oras didto ha ira).
"Hinigugma ko na mga anak! Nakanhi ako ha iyo tungod na gusto ko an mag-nanay ha iyo - an iyo taga-hangyo. Gusto ko na ako an bugkos butnga niyo ngan han Langit-non na Amay - an tag-hangyo niyo. Gusto ko tugwayan ngan updan kamo dida ha guerra kontra han mara-ut na espiritu. Mga anak, i- konsagra ha akon an iyo mga kalugaringon. Dadad-on ko an iyo mga kinabuhi ha akon inay-non na mga kamot ngan tutudro-an ko hira hin kalinaw ngan pag-higugma, ngan ihahatag ko i-ne hira ha Anak ko. Ina-aro ko ha iyo na mag-ampo ngan mag pu-asa kay amo la i-ne an pa-agui na mahihibaro-an niyo an husto na pag-titestigo bahin han Anak ko pa-agui han akon kinag-anak na kasing-kasing. Ig-ampo an iyo mga magbarantay, na dida ha paghi-usa ha akon Anak, permi nira i-kalipay an pag-proproklama han Pulong han Diyos. Salamat ha iyo."
Tugon ha petsa Marso 25, 2012 "Hinigugma ko na mga anak! Yana nga adlaw liwat, dara an kalipay, gusto ko i-hatag an akon kinag-anak na bendisyun ngan tawagon kamo ha pag-ampo. Hina-ut unta na an pag -ampo mahimo na kinahanglan niyo kada adlaw para pag-tubo han iyo pagka-santohanon. Paningkamot pa kamo pagbabag-o ha pagka Diyos-non kay harayo pa kamo, mga anak. Salamat han iyo pag-tagad hi-ne nga tawag ko." 03/25/2012
Tugon ha petsa Abril 02, 2012 "Hinigugma ko na mga anak, komo Reyna han Kalinaw, gusto ko i-hatag ha iyo an kalinaw, mga anak, iton tinu-od na kalinaw nga tikang ngan nag a-agui ha kasing-kasing han Diyos-non na Anak ko. Komo nanay, nag a-ampo ako na mag-hadi ha iyo mga kasing-kasing an pagka ma-aram, pagka ma-inobsanon ngan pagka ma-upay - na mag-hadi an kalinaw - na mag-hadi unta an Anak ko. Kon an akon Anak an mag-hahadi na dida ha iyo mga kasing-kasing, mabubuligan niyo an iba para mahibaro ha Iya. Kon an langit-non na kalinaw an mag-hadi labaw niyo, adton mga nagbibiling hi-ne, dida ha di-re amo na mga lugar na nagdadara kahapdos ha akon kasing-kasing, amo an makakakilala hi-ne. Mga anak, dadako an akon kalipay kon makikita ko an pag-karawat niyo han akon mga pulong ngan kon gusto niyo ako sundan. Ayaw ka-hadlok kay di-re kamo-kamo la an a-ada. I-hatag ha akon an iyo mga kamot ngan tutugwayan ko kamo. Ayaw kalimoti an iyo mga magbarantay. Ig-ampo na dida han ira mga huna-huna permi hira upod unta han akon Anak na amo an nag tawag ha ira na mag testigo bahin ha Iya. Salamat ha iyo." 04/02/2012
Tugon ha petsa Abril 25, 2012 "Hinigugma ko na mga anak! Yana nga adlaw liwat, tinatawag ko kamo ha pag-ampo, ngan hina-ut unta, mga anak, na mag-abre an iyo kasing-kasing pakadto ha Diyos sugad han pag-abre han bukad ngadto ha tika-paso nga adlaw. A-anhi ako upod niyo ngan taga-hangyo para ha iyo ngatanan. Salamat han iyo pag-tagad hi-ne nga tawag ko." 04/25/2012
Tugon ha petsa Mayo 02, 2012 "Hinigugma ko na mga anak! Upod an kinag-anak na paghigugma, hinahangyo ko na ihatag niyo ha akon an iyo mga kamot, tugoti ako na tugwayan ko amo. Gusto ko, komo nanay, na masalba kamo han iyo ka go-ol, ka waray pagla-um ngan ngan ka waray katapusan na pagka-harayo. Dida ha pagkamatay Niya ha Krus, pinakita han akon Anak an ka dako han pag-hihigugma Niya ha iyo; guin sakripisyo an Iya Kalugaringon para ha iyo ngan han iyo mga sala. Ayaw i-padayun iton sigue niyo na pag wa-waray pulos han Iya pag-sakripisyo ngan ayaw niyo otro-otroha an Iya pag a-antos dara hiton iyo mga sala. Ayaw otro-otroha na sinasarhan niyo an mga porta ha Langit para han iyo kalugaringon. Mga anak, ayaw saya-ngi an oras. Waray mas importante pa hadton pag pahi-usa niyo ha Anak ko. Bubuligan ko kamo kay guin sugo ako han Langit-non na Amay para mapakita naton an dalan ngadto han grasya ngan pagka-salba para hadton di-re nakilala pa ha Iya. Ayaw patig-aha an iyo kasing-kasing. Mag kompyansa ha akon ngan higugma-a niyo an akon Anak. Mga anak, di-re kamo puede kon waray an mga magbarantay. Hina-ut unta na ig-aampo niyo hira kada adlaw. Salamat ha iyo." 05/02/2012
Tugon ha petsa Mayo 25, 2012 "Hinigugma ko na mga anak! Yana nga adlaw liwat, tinatawag ko kamo ngada hin pag babag-o ngadto ha pagka Diyos-non ngan pagka-santohanon. Gusto han Diyos na hatagan kamo hin kalipay ngan kalinaw pa- agui han pag-ampo pero kamo, mga anak, harayo pa - nakabugkos ha kalibutan ngan ha mga kalibutan-on na butang. Sanglit, ino-otro pag tawag: abrehi an iyo kasing-kasing ngan an iyo panan-aw pa-atubang ha Diyos ngan ha mga butang han Dyos - ngan an kalipay ngan an kalinaw mag-hahadi ha sulod han iyo mga kasing-kasing. Salamat han iyo pag tagad hi-ne nga tawag ko." 05/25/2012
Tugon ha petsa Hunyo 02, 2012 "Hinigugma ko na mga anak, sigue ako ka-upod niyo tungod na, dara an akon waray katapusan na higugma, gusto ko i-pakita ha iyo an porta han Langit. Gusto ko i-tudro ha iyo an pag a-abre hi-ne: pa-agui han pagka ma-upay, pagka maloloy-on, pag hihigugma ngan an kalinaw - pa-agui ha akon Anak. Sanglit, mga anak, ayaw saya-ngi an oras niyo ha pag garbo han kalugaringon. An pag-hibaro han pag-higugma han akon Anak an amo la na makaka-salba ha iyo. Pa-agui hi-ne nga pang-salba na gugma ngan an Espiritu Santo, guin pili Niya ako ngan ako, upod Niya, pinipili kamo na himo-on apostoles han Iya pag-higugma ngan kabobot-on. Mga anak, dako an responsibilidad na guin butang ha iyo. Gusto ko na, pa-agui han iyo ehemplo, makabulig i-balik an panan-aw han mga may-sala, mabuligan an kalag nira ngan makabalik hira ha akon pag-gakus. Sanglit, mag-ampo, mag-ampo, magpu-asa ngan mag-kumpisal hin masukot. Kon an pagkakarawat niyo han akon Anak dida ha Eukaristiya amo an bubut-nga han iyo kinabuhi, intonses ayaw kahadlok, mahihimo niyo an ngatanan. A-ada ako upod niyo. Kada adlaw nag a-ampo ako para han mga magbarantay ngan amo liwat i-ne an pamulat ko na buhaton niyo. Tungod, mga anak, kon waray an ira mga tugon-abiso ngan pagpakusog pa-agui han ira bendisyun, di-re niyo mahihimo. Salamat ha iyo." 06/02/2012
Tugon ha petsa Hunyo 25, 2012 "Hinigugma ko na mga anak! Upod an dako na pagla-um ha kasing-kasing, yana nga adlaw tinatawag ko kamo ha pag-ampo. Kon mag a-ampo kamo, mga anak, kamo upod ko ngan nag-bibiling kamo han kabobot-on han Anak ko, ngan binubuhi niyo ito. Abrehi an kalugaringon ngan ika-buhi an pag-ampo, ngan ha kada oras, mag-hatag unta i-ne hin pag-salba ngan kalipay han iyo kalag. A-anhi ako upod niyo ngan nag-hahangyo ako para ha iyo tanan atbang han akon Anak na hi Hesus. Salamat han iyo pag tagad hi-ne nga tawag ko." 06/25/2012
Tinu-ig na Pagpapakita kan Ivanka - Hunyo 25, 2012
Dida han Iya katapusan na inadlaw na pagpapakita hadton Mayo 7, 1985, guin hatag han Mahal na Birhen kan Ivanka an ika-napulo na tugon-sekreto ngan guin sidngan hiya na magpapakita nala hiya usa ka beses kada tu-ig dida han anibersaryo han mga pagpapakita niya. Amo i-ne an nahitabo yana nga tu-ig.
An pagpapakita, na umabot hin 7 ka minuto, nahitabo didto han balay-pamilya nira Ivanka. An pamilya ni Ivanka la an nadidto han pagpakita. Han tapos na an pagpapakita, nag siring hi Ivanka: Nag pulong ha akon an aton Mahal na Birhen bahin han ika-lima na tugon-sekreto ngan ha pagtatapos nag-siring: "Hinahatag ko ha iyo an akon kinag-anak na bendisyun. Mag ampo para han kalinaw, kalinaw, kalinaw."
Tugon ha petsa Hulyo 02, 2012 "Hinigugma ko na mga anak; ino-otro ko, ha kinag-anak na pa-agui, hinahangyo ko ha iyo na hunong anay ngan hunahuna-a an iyo kalugaringon ngan iton di-re ka-permanente han iyo kinabuhi din-he ha kalibutan. Ngan hunahuna-a iton di-re natatapos na panahon ngan an waray katapusan na pulong han katinu-oran. Ano an gusto niyo? Ha-in na dalan an gusto niyo agui-an? An pag-higugma han Langit-non na Amay an nag-susugo ha akon na mag taga-hangyo para ha iyo, na mapakita ko ha iyo, upod an kinag-anak na gugma, an dalan tikadto hin pagka-puro han kalag; an kalag na waray kabug-at dara hin sala; an kalag na mahihibaro-an iton di-re natatapos na panahon. Nag a-ampo ako na an kahayag han pag-higugma han akon Anak amo an mag-hayag ha iyo, para magda-ug kamo kontra han kahinay ngan ma-gawsan niyo an kakuri-an. Akon kamo mga anak ngan gusto ko na kamo ngatanan magpakadto ha dalan han pagka-salba. Sanglit, mga anak, libot kamo ha akon para mapa-hibaro ko ha iyo an gugma han akon Anak ngan ma-abrehan an porta han waray katapusan na pulong han katinu-oran. Mag-ampo, sugad ha akon, para han iyo mga magbarantay. Ino-otro ko an pahimangno ha iyo: ayaw pag-husga ha ira, tungod na an akon Anak amo an nag-pili ha ira. Salamat ha iyo." 07/02/2012
Tugon ha petsa Hulyo 25, 2012 "Hinigugma ko na mga anak! Yana nga adlaw tinatawag ko kamo ngadto ha 'pagka ma-upay'. Mag taga-dara kamo hin kalinaw ngan ka-upayan din-he ha kalibutan. Pag-ampo na hatagan unta kamo han Diyos hin kakusog para an pagla-um ngan an kahitaas-non permi mag-hadi dida han iyo kasing-kasing ngan kinabuhi tungod na anak kamo han Diyos ngan taga-dara kamo han Iya pagla-um nganhi ha kalibutan na waray kalipay ha kasing-kasing, ngan waray kakadtu-an, tungod nga di-re abre an kasing-kasing ngadto ha Diyos na Hiya amo an iyo pagka-salba. Salamat han iyo pag-tagad hi-ne nga tawag ko." 07/25/2012
Tugon ha petsa Agosto 02, 2012 "Hinigugma ko na mga anak, upod ako niyo ngan di-re ako huhunong. Gusto ko makilala niyo an Anak ko. Gusto ko na an akon mga anak maka-upod ha akon ngadto ha waray katapusan na kinabuhi. Gusto ko masuwayan niyo an kalipay dara han kalinaw ngan magka-ada kamo hin waray katapusan na pagka-salba. Nag a-ampo ako na ma-lakbayan niyo unta an kahinay han pagka-tawo. Hinahangyo ko ha Anak ko na tagan kamo hin puro na mga kasing-kasing. Hinigugma ko na mga anak, iton mga puro na kasing-kasing la an ma-aram mag-dara hin krus ngan mag-sakripisyo para hadton may mga sala na nag-hatag hin kasakit ha Langit-non na Amay na, bisan yana nga adlaw, sigue pa an an ira pag-hatag kasakit ha Iya, bisan kon di-re pa nira kilala Hiya. Nag a-ampo ako na mahibaro-an niyo an kahayag hiton tinu-od na pag-sarig na nag-titikang la ha pag-ampo han mga puro na kasing-kasing. Dida hi-ne, an tanan na kaharani niyo makakasuway han paghigugma han akon Anak. Ig-ampo an mga guin pili han akon Anak na u-una pag-dara ha iyo ngadto ha pagka-salba. Hina-ut unta na an iyo mga baba mag-likay ha kada okasyon na pag-huhusga. Salamat ha iyo." 08/02/2012
Tugon ha petsa Agosto 25, 2012 "Hinigugma ko na mga anak! Yana nga adlaw liwat, dara an pagla-um ha kasing-kasing, nag a-ampo ako para ha iyo ngan nag papasalamat ha Kahitas-on para han kada usa ha iyo na pinabubuhi an mga tugon ko upod an ira kinasing-kasing. Magpa-salamat han paghigugma han Diyos na ma-higugma ko ngan madara an kada usa ha iyo, pa-agui han akon Imakulada na Kasing-kasing, ngadto ha Diyos-non na pag bag-o hin kinabuhi. Abrehi an iyo mga kasing-kasing ngan pili-i niyo an pagka-santohanon, ngan an pagla-um amo an mag-hahatag hin kalipay han iyo mga kasing-kasing. Salamat han iyo pag-tagad hi-ne nga tawag ko." 08/25/2012
Tugon ha petsa Septembre 02, 2012 " Hinigugma ko na mga anak, ha katatan-aw ha iyo hiton akon mga mata, guin bibiling han kalag ko iton mga kalag na gusto niya mahi-usa - iton mga kalag nga naka-intende na kon ano ka importante an pag a-ampo para hadton akon mga anak na di-re pa nakakahibaro han paghigugma han Langit-non na Amay. Tinatawag ko kamo tungod kay kinahanglan ko kamo. Karawta niyo an misyon ngan ayaw kahadlok, pa-kukusgon ko kamo. Pupun-on ko kamo han akon mga grasya. Dara an akon paghigugma, propotektahan ko kamo kontra han mara-ut na espiritu. A-ada ako upod niyo. Upod han pag atubang ko ha iyo, tatagan ko kamo hin konsuelo ha oras iton paghihimakuri niyo. Salamat han iyo abre na mga kasing-kasing. Mag-ampo para han mga pade. Ig-ampo na an paghi-usa nira ngan han akon Anak ku-kusog pa unta, na hira unta mahi-usa. Salamat ha iyo." 09/02/2012
Tugon ha petsa Septembre 25, 2012 "Hinigugma ko na mga anak! Kon a-ada kamo nalilibotan han natural na hinimo han Diyos, tan-awa niyo an kahusay hiton iba-iba na kolor na guin hahatag ha iyo han Kahitas-on, abrehi an iyo kasing-kasing ngan mag-ampo dara an pasalamat para hadton ngatanan nga kaupayan na nakarawat niyo ngan mag-siring: 'A-anhi ako guin himo para han waray katapusan'-ngan mangandoy para han langit-non na mga butang tungod kay hinihigugma kamo han Diyos hin gugma na waray sukol. Amo nga tungod hi-ne, guin sugo Niya ako na mag-sumat ha iyo nga: 'Dida la ha Diyos an iyo kalinaw ngan pagla-um, mga anak'. Salamat han iyo pag-tagad hi-ne nga tawag ko." 09/25/2012
Tugon ha petsa Oktubre 02, 2012 "Hinigugma ko na mga anak, tinatawag ko kamo ngan nakanhi ako ha iyo tungod kay kinahanglan ko kamo. Kinahanglan ko an mga apostoles na puro iton kasing-kasing. Nag a-ampo ako, ngan kamo liwat mag-ampo, na himo-on ngan unahan kamo han Espiritu Santo, na unta tagan kamo Niya hin kahayag ngan pun-an kamo hin pag-higugma ngan pagka ma-inobsanon. Mag- ampo nga pun-an kamo Niya hin grasya ngan kalo-oy. Dida la niyo ako ma i-intendihan, mga anak. Dida la niyo ma i-intendihan an kahapdos ko tungod hadton mga di-re pa nakakahibaro han paghigugma han Diyos. Din-he niyo ako mabubuligan. Kamo an akon mga taga-dara han hayag hiton gugma han Diyos. Kamo an mag-hahayag hiton dalan para hadton mga guin hatagan hin mga mata pero di-re gusto makakita. Gusto ko na tanan kamo mga anak makakita han Anak ko. Gusto ko an ngatanan na akon anak makasuway han Iya Guinhadi-an. Ino-otro ko pag-tawag ngan pag-hangyo ha iyo na ig-ampo an mga guin tawag han akon Anak. Salamat ha iyo." 10/02/2012
Tugon ha petsa Oktubre 25, 2012 "Hinigugma ko na mga anak! Yana nga adlaw tinatawag ko kamo na mag-ampo para han akon mga intensyon. Balik pag-otro han pag pupu-asa ngan an pag a-ampo tungod kay hi Satanas tuso ngan nakaka-enganyo hin mga kasing-kasing ngadto ha pagka-sala ngan ha ka-waray katalwasan. Tinatawag ko kamo, mga anak, ha pagka-santohanon ngan ha pagka-buh dida hin grasya. Higugma-a an akon Anak para pun-an kamo han Iya kalinaw ngan paghigugma na amo an iyo guin papamulat. Salamat han iyo pag-tagad hi-ne nga tawag ko." 10/25/2012
Tugon ha petsa Nobyembre 02, 2012 "Hinigugma ko na mga anak, komo nanay, hinahangyo ko ha iyo na mag- padayon ha pagka apostoles ko. Nag a-ampo ako ha akon Anak na tagan kamo hin Diyos-non na ka-araman ngan kakusog. Nag a-ampo ako na ma-intendihan niyo an ngatanan palibot niyo oyon ha katinu-oran han Diyos ngan ma-kontrahan niyo an tanan na gusto magpa-harayo ha iyo ngan han akon Anak. Nag a-ampo ako na mag-testigo kamo unta han paghigugma han Langit-non na Amay ka-oyon han akon Anak. Mga anak, dako na grasya an guin hatag ha iyo para mag-testigo bahin han paghigugma han Diyos. Ayaw i-ba-le waray i-ne nga responsibilidad. Ayaw tagui hin kasulob-on an akon kinag-anak na kasing-kasing. Komo nanay, gusto ko maka-sandog ha akon mga anak, ha akon mga apostoles. Pa-agui han pag pu-asa ngan pag-ampo ina-abrehan niyo an dalan para han akon pag-ampo ha Anak ko na Hiya makada ha ligid niyo ngan para an ngaran Niya mapa santohanon pa-agui ha iyo. Ig-ampo an mga magbarantay tungod na waray hi-ne matutuman kon waray hira. Salamat ha iyo." 11/02/2012
Tugon ha petsa Nobyembre 25, 2012 "Hinigugma ko na mga anak! Yana nga panahon hin grasya, tinatawag ko kamo ngatanan na mag bag-o hin pag-ampo. Abrehi an iyo kalugaringon ha Santohanon na Pangungumpisal para an kada usa ha iyo karawaton unta hin tibo-ok na kasing-kasing ini nga tawag ko. Upod ako niyo ngan sinasangga ko kamo ha kada-ut dara han sala, pero kinahanglan mag-abre kamo han iyo mga kalugaringon ha pag babag-o ngadto ha pagka Diyos-non ngan pagka santohanon, na an iyo kasing-kasing mag-siga unta dara han paghigugma ha Diyos. Tagui Hiya hin oras ngan ihahatag Niya an Iya Kalugaringon ha iyo ngan, dida ha kabobot-on han Diyos, ma-didiskubre niyo an gugma ngan kalipay hin pagka-buhi. Salamat han iyo pag-tagad hi-ne nga tawag ko." 11/25/2012
Tugon ha petsa Disyembre 02, 2012 "Hinigugma ko na mga anak, upod an kinag-anak na higugma ngan pasyensya, ino-otro ko an tawag ha iyo na mabuhi kamo oyon ha Anak ko, para ma i-sabog an Iya kalinaw ngan an Iya paghigugma, para, komo apostoles ko, makarawat unta niyo ha tibu-ok kasing-kasing an katinu-oran han Diyos, ngan mag-ampo para tabangan kamo han Espiritu Santo. Dida hi-ne makakapag-serbisyo kamo, upod an pag-sarig, ha akon Anak ngan mapapakita niyo an Iya paghigugma ha iba dida hiton iyo kinabuhi. Oyon ha paghigugma han akon Anak ngan an akon kinag-anak na gugma, naghihingkamot ako na mabalik ha gakus ko an tanan na anak ko nga nawawara, ngan mapakita ko ha ira an dalan han pag-sarig. Mga anak ko, buligi ako hi-ne nga kinag-anak na away ngan mag-ampo, upod ha akon, na unta makonsensya an mga nag-kasala ngan hira mag-basul hin tinu-od. Mag-ampo liwat para hadton mga guin pili han akon Anak ngan guin konsagra ha Ngaran Niya. Salamat ha iyo." 12/02/2012
Tugon ha petsa Disyembre 25, 2012 " An aton Mahal na Birhen nakan-hi upod, ha gakus niya, an guti-ay na bata na hi Hesus ngan waray hinatag na tugon, pero an batang Hesus nag-sugod pag-pulong ngan nag-siring: "Ako an iyo kalinaw, ikabuhi an akon mga sugo." Upod an pango-ngoros, an aton Mahal na Birhen ngan an batang Hesus naghatag han ira bendisyun. 12/25/2012
Tugon ha petsa Disyembre 25, 2012
Dida han katapusan na inadlaw na pagpapakita kan Jakov Colo hadton Septembre 12, 1998, nag-siring an aton Mahal na Birhen ha iya na tikang hadto magpapakita hiya usa ka beses kada tu-ig, ha kada Disyembre 25, adlaw han Pasko. Amo i-ne an nahitabo yana nga tu-ig. An pagpakita nagtikang han alas 2:15 ha kulop ngan umabot hin 10 ka minuto. Pagkatapos guin padara ni Jakov i-ne nga tugon:
"Hinigugma ko na mga anak, ipamasko an iyo kinabuhi ha akon ngan itugyan an tanan ha akon para mabuligan ko kamo ma-intindehan an akon kinag-anak na paghigugma ngan an paghigugma han akon Anak para ha iyo. Mga anak, hinihigugma ko kamo hin waray sukod ngan yana nga adlaw, ha espesyal na pa-agui, ha adlaw han pagka-tawo han akon Anak, gusto ko karawaton an kada usa ha iyo ha kasing-kasing ko ngan mahatag ko liwat an mga kinabuhi niyo na pamasko ha Anak ko. Mga anak, hinihigugma kamo ni Hesus ngan guin hahatag ha iyo an grasya para mabuhi kamo dida han Iya kalo-oy, pero na-aabutan hin sala an kasing-kasing hadton kadam-an ngan nabubuhi kamo ha kasiruman. Sanglit, mga anak, ayaw paghulat, mag-siring na 'di-re' ha sala ngan itugyan an iyo mga kasing-kasing ha akon Anak, tungod na amo la i-ne iton pa-agui para mabuhi kamo dida han kalo-oy han Diyos ngan, upod hi Hesus ha kasing-kasing niyo, masusugdan niyo mag-lakad ha dalan tikadto ha pagka-salba."


text:
Khamtai Siphandon
Hi Heneral Khamtai Siphandon (natawo Pebrero 8, 1924) amo an presidente han Laos tikang han Pebrero 1998, ngan amo an namuno han komunista nga Partido Rebolusyonaryo han Katawhan Lao, nga amo la an legal nga partido han nasod, tikang 1992.
Hiya han una amo an kumander militar han Pathet Lao nga rebelyon. Dida han pagkapot han Pathet Lao hin poder ha gobyerno han Lao han 1975 nahimo hi Khamtai nga ministro hin depensa, kumander han army, ngan usa nga deputy primer ministro. Han paghimo hin republika presidensyal han 1991 hiya an nahimo nga primer ministro, nagsunod han lider han partido nga hi Kaysone Phomvihane, nga nagin Presidente. Hi Heneral Khamtai Siphandon nahimo nga lider han partido han kamatay ni Kaysone, ngan ha pagtika-iha nagsunod kan Nouhak Phoumsavanh komo presidente.


text:
AVE
An AVE, (usa nga acronym han Alta Velocidad Española nga kon igliteral, "Hataas nga Kalaksi Espanyol" nga napaaliday han pulong ha Kinatsila nga ave nga nangangahulogan nga "tamsi") amo in usa nga hataas in kalaksi nga tren nga nakaabot hin mga kalaksi nga tubtob 300 ka kilometros ha tagsa oras hin dedicated nga track.
Diri ini sugad han iba nga network han mga riles ug tren ha Espanya nga nagamit hin broad-gauge, kay an AVE nagamit hin Europeo nga standard gauge, nga natugot hin direkta nga pagsumpay ha gawas han Espanya ha pagtika-iha. Ngatanan nga mga tren nga AVE ginpapamalakad ha yana han RENFE, an Espanyol nga companyiya estado hin riles, pero posible nga iton mga pribado nga mga kompanyiya tugotan pagdumara hin mga linea ha mga sumurunod nga panahon.
Kasaysayan[igliwat | edit source]
An AVE nagtikang hin serbisyo nga nasumpay han Madrid ngan Sevilla dida han Abril 21 1992, nga may distancia hin 471 ka km, nga an oras hin biyahe 2.5 ka oras.
Mayda mga nagsiring nga an gobyerno PSOE nagpili han Frances nga Alstom nga bid imbes nga an Siemens ug Talgo nga mga bid tungod hin mga rason nga politikal imbes nga teknikal, pagpahalipay han gobyerno Frances tungod han pagbulig hini hin pagdakop hin mga ETA nga mga aktibista nga nananago ha tabok han tubtoban o frontera ha Salatan nga Francia. Tungod kay didto ginhimo ha Sevilla an 1992 World's Fair amo nga ini an ginpili nga syahan nga linea han AVE, pero mayda mga akusasyon nga an namumuno han gobyerno Espanyol nga hi Felipe González nga taga-Sevilla nagpabor han iya kalugaringon syudad.
Gingarantiya han AVE hin serbisyo nga maabot han ginkakadto-an ha sulod hin mga 5 minutos han ginpasabot nga oras, ngan nahatag hin bug-os nga pag-uli han bayad kon magsobra an kaatrasar han tren, pero mga 0.16% la han mga tren an nahaurhe. Dinhe nga bahin, an pagsakto hin oras han AVE maupay kon ginkompara han iba nga mga serbisyo han RENFE, ngan ginkompara ngani han Franses nga sistema TGV.
Iton kalaksi han mga tren han AVE, upod han mga kamamahal nga mga presyo hin real property ha Madrid amo an rason kon kay-ano an mga nananakay ha Madrid nga napili pag-ukoy ha Ciudad Real, an syahan nga estasyon tikang ha Madrid dida han Linea Madrid-Sevilla.
Mga Linea[igliwat | edit source]
Ha yana, upat nga linea (o linya) iton sistema han AVE:
- AVE Larga Distancia (halaba nga kaharayo) Madrid-Sevilla (Madrid, Ciudad Real, Puertollano, Córdoba, Sevilla)
- AVE Larga Distancia Madrid-Zaragoza-Lleida (Madrid, Guadalajara, Calatayud, Zaragoza, Lleida)
- AVE Lanzadera (shuttle) Madrid-Puertollano (Madrid, Ciudad Real, Puertollano)
- Talgo 200 Madrid-Málaga (Madrid, Ciudad Real, Puertollano, Córdoba, Málaga)
It sentro nga hub han sistema amo an Puerta de Atocha nga estasyon ha Madrid.


text:
Ifugao
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Ifugao usa nga ginpalibutan hin katunaan nga probinsya han Pilipinas ha Administratibo nga Rehiyon han Cordillera ha Luzon. An kapital hini amo an Lagawe ngan ginsasapitan ini han Benguet ha katundan, han Mountain Province ha amihanan, han Isabela ha sidlangan, ngan han Nueva Vizcaya ha salatan.
Ginngaranan ini hira tikang han pulong nga "i-pugo" o "i-fugo" (nga buot sidngon i-tikang/tawo ngan pugo-tuna o "mga tawo han tuna"). Iton ngaran nga "Ifugao" amo gihapon an ngaran hin lumad nga mga tawo nga naukoy dinhe.
An Hagdan hin Humayan han Banaue amo an dako nga kiritaon han mga turista han lalawigan. Ini nga mga 2000-nga-tuig-hin-kadaan nga mga hagdan ginhimo dida han mga bukid nga waray paggamit hin mga makina nga maghimo hin mga patag nga mga handana nga diin makag-uma an mga lumad hin humay. Han 1995, gindeklara ini nga UNESCO World Heritage Site.
Heyograpiya[igliwat | edit source]
Politikal[igliwat | edit source]
An Ifugao ginbahin ngadto hin napulo kag usa (11) nga mga bungto.


text:
Marawi
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Islamico nga Syudad han Marawi usa nga syahan nga klase nga syudad ha lalawigan han Lanao del Sur ha Pilipinas. Amo ini an kapital nga syudad han Lanao del Sur. It Syudad han Marawi ginsasapitan ha katundan han Marantao ngan Saguiaran, ha sinirangan han Bubong ngan Ditsaan Ramain, ug ha amihanan han Kapai ngan Saguiran, ngan ha salatan han Linaw han Lanao. Mayda ini kahaluag nga 22.6 ka kwadrado nga kilometro.
Sumala han census han tuig 2000, it Syudad han Marawi mayda populasyon nga 131,090 ka tawo ha 20,375 nga mga panimalay. Ginbahin ini ha politika ha kasiaman kag unom (96) nga mga baranggay. An ekonomiya han Syudad han Marawi nahabase ha kaurugan ha pag-uma ngan ha pag-export.
An alkalde o mayor han Syudad han Marawi tikang han Mayo 2004 amo hi Omar Solitario Ali.
Mga Sumpay ha Gawas[igliwat | edit source]
- Philippine Standard Geographic Code
- 2000 Philippine Census Information
- Marawi Chatters Club @ Undernet Network


text:
Floridablanca, Pampanga
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Floridablanca usa nga syahan nga klase nga bungto ha lalawigan han Pampanga, Pilipinas. Nahamutang ini ha katundan nga dápit han Pampanga ha ligid han mga kabugkiran Zambales ngan ginsasapitan ini han mga bungto han Porac ha amihanan, han Lubao ha salatan, han Guagua ha sidlangan, ngan han Dinalupihan, Bataan ha katundan.
An Floridablanca mga 23 ka kilometro tikang han Syudad han San Fernando ngan mga 90 ka kilometro tikang ha Manila. An bungto mayda pagkaha-igbaw nga 12 ka feet (4 ka metro) ha igbaw han nivel han dagat. An Floridablanca mayda bug-os nga kahaluag nga 175.48 ka kwadrado nga kilometro.
Sumala han census han tuig 2000, an Floridablanca mayda populasyon nga 85,394 ka tawo ha 16,591 nga mga panimalay.
Mga baranggay[igliwat | edit source]
An Floridablanca ginbahin ngadto hin katloan kag tulo (33) nga mga baranggay:


text:
Francisco Balagtas
- Diri ini angay igkalipat han Waraynon nga maniniday nga hi Francisco H. Baltazar
Hi Francisco Balagtas y de la Cruz (Abril 2, 1788—Pebrero 20, 1862), nga kilalado gihapon ha ngaran nga Francisco Baltazar, usa nga kilalado nga Pilipino nga maniniday, ngan amo an sinisiring nga Tag-alog nga William Shakespeare tungod han iya impluwensya ha Tinag-alog nga literatura. An kilalado nga epiko nga Florante at Laura, amo an iya pinakakilalado nga sinurat.
Mga sinurat[igliwat | edit source]
- Orosmán at Zafra - usa nga komedya ha upat nga mga bahin
- Don Nuño at Selinda - usa nga komedya ha tulo nga mga bahin
- Auredato at Astrome - usa nga komedya ha tulo nga mga bahin
- Clara Belmore - usa nga komedya ha tulo nga mga bahin
- Abdol at Misereanan - usa nga komedya nga ginpasundayag han Abucay dida han 1857
- Bayaceto at Dorslica - usa nga komedya ha tulo nga bahin nga ginpasundayag ha Udyong han Septyembre 27, 1857
- Alamansor at Rosalinda - usa nga komedya nga ginpasundayag ha Udyong han patron nga fiesta han bungto
- La india elegante y el negrito amante - usa nga halipot nga drama ha usa nga bahin
- Nudo gordeano
- Rodolfo at Rosemonda
- Mahomet at Constanza
- Claus (ginhubad ha Tinag-alog tikang ha Linatin)
- Florante at Laura, an obra maestra ni Balagtas


text:
Hua Phan
An Hua Phan (o Houaphan; ha Lao: ຫົວພັນ) usa nga lalawigan han Laos, nga nahamutang ha sidlangan nga dapit han nasod. Dinhi nahamutang an Kalungiban han Viengxay, usa nga haluag nga kanit-kanit hin mga lungib nga gin-gamit han Pathet Lao, ngan an Parque hin Arkeolohiya han Hintang, usa han mga importante nga mga pre-historico nga mga lugar ha amihanan nga Laos. An Hua Phan usa han mga pinakakablas nga mga lugar ha Laos pero usa ini han mga gimaopayi nga kiritaon ngan mga mag-upay an mga textile tikang dinhe.
An kapital han Hua Phan amo an syudad han Sam Neua.
Mga administratibo nga pagbahin-bahin[igliwat | edit source]
An Hua Phan ginbahin-bahin ngadto han mga nasunod nga mga distrito:
- Huameuang (7-05)
- Muang Et (7-08)
- Sop Bao (7-07)
- Viengthong (7-03)
- Viengxay (7-04)
- Sam Neua (7-01)
- Xamtay (7-06)
- Xiengkhor (7-02)


text:
TACLOBAN CITY - Nakapaslak na ha Palo Municipal Police Station an duha han top 10 most wanted persons ha Carigara, Leyte kataliwan nga madakpan ha Brgy Guindapunan, Palo, Leyte kanina hin alas 6 hin aga.
Ha pakikipaghimangraw ha Bombo Radyo Tacloban ni PSSupt. Brigido Unay, hepe han Leyte Provincial Police Office, guinkilala hini an duha nga suspek nga hira Jimmy Muhanya han Barugo, Leyte ngan Edward Hadap han Palo Leyte.
Pareho nga wanted an duha ha Barugo Leyte ha kaso nga frustrated murder ngan dabi guihapon an mga ini ha hold-up nga natabo ha Brgy. Pawing Palo, Leyte dida han nakalabay nga tuig.
An duha n guin-aresto ha bisa han warrant of arrest nga guinpalusad han Carigara, Leyte ngan may pyansa nga 200 mil de pesos kada usa.


text:
Hu Jintao
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Tsino nga ngaran ini; Hu an apelyido .
Hi Hu Jintao (ha Yinano nga Tsinino: 胡锦涛; Minat-an nga Tsinino: 胡錦濤; pinyin: Hú Jǐntāo ginluluwas nga [xǔ tɕìntʰɑ́ʊ]) (natawo 21 han Disyembre 1942) amo in kasanhi nga manguna han ika-upat nga henerasyon hin pagpamuno han Partido Komunista han Tsina. Hiya an Maghirilom nga Kasahiran han Partido Komunista han Tsina tikang 2002 tubtub 2012, an Mangulo han Namumutnga nga Komisyon Militar han PKT tikang han 2004 tubtob 2012 ngan Mangulo han Kanan Katawhan Republika han Tsina tikang han 2003 kutob 2013.